3. การประกอบธุรกิจของแต่ละสายผลิตภัณฑ์

3.1 ลักษณะบริการ

ก) บริษัท โกลเบล็ก โฮลดิ้ง แมนเนจเม้นท์ จำกัด (มหาชน)

1. ธุรกิจด้านการลงทุน

บริษัทดำเนินธุรกิจด้านการลงทุนโดย ณ วันที่ 31 ธันวาคม 2554 บริษัทได้ลงทุนในบริษัทย่อย 3
บริษัท ประกอบด้วย

  - บริษัทหลักทรัพย์ โกลเบล็ก จำกัด ประกอบธุรกิจเป็นนายหน้าซื้อขายหลักทรัพย์

  - บริษัท โกลเบล็ก คอนเนค จำกัด (เดิมชื่อบริษัท โกลเบล็ก แอ็ดไวเซอรี่ จำกัด)

  ประกอบธุรกิจให้บริการข้อมูลสารสนเทศและจำหน่ายอุปกรณ์คอมพิวเตอร์

  - บริษัท เอเซีย อิควิตี้ เวนเจอร์ จำกัด ประกอบธุรกิจการลงทุน หรือร่วมลงทุนในบริษัท

  อื่น ที่มิใช่ธุรกิจการเงินหรือเกี่ยวข้องกับธุรกิจการเงิน โดยเน้นการลงทุนในกิจการธุรกิจ

  ขนาดกลางและขนาดย่อม (SMEs) หรือเป็นธุรกิจที่ภาครัฐมีนโยบายส่งเสริมสนับสนุน

นโยบายการลงทุนในทองคำแท่งและโลหะเงิน

การลงทุนในทองคำแท่งและโลหะเงินของบริษัท จะดำเนินการโดยผู้มีอำนาจตามที่บริษัทกำหนด
โดยจะทำการลงทุนในทองคำแท่งซึ่งอ้างอิงกับราคา spot ของสิงคโปร์
และโลหะเงินซึ่งอ้างอิงกับราคา spot ของสิงคโปร์เช่นกัน

หลักเกณฑ์ เงื่อนไข และวิธีการซื้อขายและลงทุน

1.  คณะกรรมการได้กำหนดสถานะการลงทุนในทองคำแท่งและโลหะเงิน ดังนี้

    -   ทองคำแท่งไม่เกิน 50 กิโลกรัม

    -   โลหะเงินไม่เกิน 30,000 Oz

2.  การจำกัดผลขาดทุนจากการลงทุน โดยแยกประเภทเป็นทองคำแท่งและโลหะเงิน

    -   ทองคำแท่งมีผลขาดทุน(cut-loss) ไม่เกิน 500,000 บาท

    -   โลหะเงินมีผลขาดทุน(cut-loss) ไม่เกิน 300,000 บาท

  โดยหากถึงจุดขาดทุนดังกล่าวทางผู้มีอำนาจจะทำการปิดสถานะที่ถือไว้ทันที เพื่อไม่ให้มีผล

  ขาดทุนเกินกว่าที่นโยบายกำหนดไว้

3.  กำหนดให้มีการรายงานสถานะการลงทุน ผลตอบแทน
    และยอดคงเหลือเพื่อเสนอต่อคณะกรรมการบริษัทเป็นรายเดือนเพื่อเป็นประโยชน์ในการควมคุมและติดตามผลการดำเนินงาน

4.  ประเภทระยะเวลาในการลงทุน

    -   การลงทุนชั่วคราว (short term investment) หมายถึง
        การลงทุนที่บริษัททำการลงทุนไม่เกิน 1 ปี

    -   การลงทุนระยะยาว (long term investment) หมายถึง
        การลงทุนที่บริษัททำการลงทุนระยะเวลาเกิน 1 ปี

นโยบายการลงทุนในหลักทรัพย์

การลงทุนในหลักทรัพย์ของบริษัทดำเนินการโดยผู้มีอำนาจตามหนังสือรับมอบอำนาจภายใต้การกำกับดูแลจากคณะกรรมการบริษัท
โดยบริษัทจะลงทุนในหลักทรัพย์ทั้งประเภทจดทะเบียนและมิได้จดทะเบียนในตลาดหลักทรัพย์แห่งประเทศไทย
รวมถึงตราสารสิทธิ (warrant) หลักทรัพย์ในกระดานต่างประเทศ และหลักทรัพย์ในตลาด MAI
ซึ่งจะมีการแบ่งแยกอย่างชัดเจนจากการลงทุนของบริษัทหลักทรัพย์ฯ
ซึ่งอยู่ภายใต้การดูแลของคณะกรรมการลงทุนและคณะกรรมการของบริษัทหลักทรัพย์ฯ

หลักเกณฑ์ เงื่อนไข และวิธีการซื้อขายและลงทุน

1)  คณะกรรมการบริษัท เป็นผู้กำหนดนโยบาย หลักเกณฑ์ในการซื้อขายหลักทรัพย์ และมี

  อำนาจอนุมัติวงเงินเพื่อการซื้อขายและลงทุนในหลักทรัพย์เพื่อบัญชีบริษัท

2)  วงเงินเพื่อการซื้อขายและลงทุนในหลักทรัพย์ หมายถึง วงเงินเพื่อการซื้อขายและลงทุน

  ในหลักทรัพย์ที่บริษัทตั้งใจจะถือไว้ไม่เกิน 1 ปี
  กรณีมีการลงทุนโอนประเภทหรือเปลี่ยนวัตถุประสงค์เป็นการลงทุนระยะยาวเกินกว่า 1 ปี
  ให้นำเสนอคณะกรรมการบริษัทฯเพื่อพิจารณาอนุมัติต่อไป

3)  ผู้มีอำนาจตามหนังสือมอบอำนาจ เป็นผู้มีอำนาจอนุมัติรายการซื้อขายและ/หรือลงนาม

  ในเอกสาร และใบยืนยันผลการซื้อขาย (Confirmation)

4) กำหนดให้มีการรายงานการซื้อขายและการลงทุน ผลตอบแทน และยอดคงเหลือ เพื่อ

เสนอต่อคณะกรรมการบริษัทเป็นรายเดือน เพื่อเป็นข้อมูลในการควบคุมและติดตาม

รวมถึงการกำหนดแผนการลงทุนในครั้งต่อไป

  5) การจำกัดผลขาดทุนจากการลงทุน ให้ขึ้นอยู่กับการพิจารณาของคณะกรรมการบริษัท

  ทั้งนี้ กรณีที่มีผลขาดทุนเกินกว่าร้อยละ 2 ของราคาทุนสำหรับตราสารหนี้ และเกินกว่า

  ร้อยละ 5 สำหรับตราสารทุนให้รายงานต่อคณะกรรมการบริษัทเพื่อทราบ และกรณีมีผล

  ขาดทุนเกินกว่าร้อยละ 5 สำหรับตราสารหนี้ และเกินกว่าร้อยละ 10 สำหรับตราสารทุน

  ให้รายงานคณะกรรมการลงทุน เพื่อร่วมพิจารณาหาแนวทางที่เหมาะสม และกรณีที่มีผล

  ขาดทุนเกินกว่าร้อยละ 10 ของราคาทุนสำหรับตราสารหนี้ และเกินกว่าร้อยละ 20

  สำหรับตราสารทุน ให้คณะกรรมการลงทุนพิจารณาอนุมัติการจำกัดผลขาดทุน

โดยให้ตระหนักถึงสภาวะทางเศรษฐกิจ การเมือง และปัจจัยอื่นที่กระทบต่อหลักทรัพย์

นั้นๆ ณ ขณะนั้นประกอบการตัดสินใจ

6)  การซื้อขายและการลงทุนในหลักทรัพย์ทุกประเภทจะต้องอยู่ภายใต้กรอบและไม่ขัดต่อกฎหมายและกฎเกณฑ์ที่เกี่ยวข้องของสำนักงานคณะกรรมการกำกับหลักทรัพย์และธุรกิจหลักทรัพย์

นโยบายการลงทุนในตราสารหนี้

ขอบเขตการลงทุน

การซื้อขายและลงทุนในหลักทรัพย์เพื่อบัญชีบริษัทในที่นี้ จะหมายถึงและครอบคลุมเฉพาะถึง
การซื้อขายและลงทุนในหลักทรัพย์อันเป็นตราสารแห่งหนี้เท่านั้น
รวมถึงการลงทุนในบัญชีเงินฝากของธนาคารพาณิชย์ และการปล่อยสินเชื่อให้กับสถาบันการเงิน เช่น
การลงทุนในตั๋วสัญญาใช้เงินและ/หรือตั๋วแลกเงิน
ตามรายชื่อและวงเงินที่ได้รับอนุมัติจากคณะกรรมการบริษัท

การซื้อขายเพื่อพอร์ตประเภทต่างๆ

  การซื้อขายและลงทุนในตราสารหนี้เพื่อเข้าพอร์ตต่างๆ จะมีความสัมพันธ์กับ ประเภท อายุ

และสภาพคล่องของตราสารหนี้ ซึ่งปัจจุบันพันธบัตรรัฐบาลและตั๋วเงินคลังมีสภาพคล่องสูง
ขณะที่ตราสารหนี้ที่มีอายุยาวจะได้ส่วนต่างกำไรและขาดทุนสูง ดังนั้น
การซื้อขายและลงทุนในตราสารหนี้เพื่อพอร์ต จึงจัดเป็นประเภทต่างๆ ดังนี้ 1) พอร์ตเพื่อค้า 2)
พอร์ตเผื่อขาย และ 3) พอร์ตเพื่อลงทุน

แนวทางการซื้อขายและลงทุนตามประเภทและอายุของตราสาร

  กรณีเพื่อค้า จะเป็นการซื้อขายและลงทุนในพันธบัตรรัฐบาล ตั๋วเงินคลัง เงินฝากประเภท

เรียกคืนเมื่อทวงถามและ/หรือประเภทที่มีกำหนดระยะเวลา
และตราสารหนี้ประเภทตั๋วสัญญาใช้เงินและ/หรือ ตั๋วแลกเงินที่ออกและรับรองโดยธนาคารพาณิชย์
หรือบริษัทเงินทุนตามรายชื่อและวงเงินที่ได้รับอนุมัติจากคณะกรรมการบริษัทฯตามระดับอายุและ
Trading Sentiment ในช่วงเวลานั้น

กรณีเผื่อขายหรือเพื่อลงทุน จะมีแนวทางการซื้อขายและลงทุนเช่นเดียวกับกรณีเพื่อค้าข้างต้น
ทั้งนี้จะต้องมีระดับอัตราผลตอบแทนสูงกว่า Funding Cost เพื่อไม่เป็นภาระหรือมี Carrying
Cost ที่สูงเกินไป เมื่อเทียบกับกำไรที่ได้รับกรณีที่มีการขายหลังจาก Hold มาระยะหนึ่ง

หมายเหตุ : สำหรับการซื้อขายและลงทุนกรณีหุ้นกู้ภาคเอกชน และ/หรือตราสารประเภทอื่น
จะต้องนำเสนอและ

ได้รับอนุมัติจากคณะกรรมการบริษัท ก่อนทุกครั้ง

วงเงินเพื่อการซื้อขายและลงทุน

การกำหนดวงเงินเพื่อการซื้อขายและลงทุนตามพอร์ตต่างๆ ข้างต้นเป็น จำนวนเงิน นั้น
อาจทำให้ขาดความคล่องตัวในการซื้อขายได้
จึงควรเป็นการกำหนดวงเงินอนุมัติเพื่อการซื้อขายและลงทุนโดยรวม
ตามสัดส่วนของเงินทุนหมุนเวียนของบริษัท
โดยเป็นวงเงินที่ไม่กระทบต่อกิจกรรมโดยรวมและสภาพคล่องของบริษัท
และไม่เกินวงเงินอนุมัติโดยรวมทั้งหมด

นโยบายการลงทุนในหน่วยลงทุน

  ขอบเขตการลงทุน

  หน่วยลงทุนประเภทกองทุนเปิด (Open-end Fund) ประเภทที่มีนโยบายลงทุนในตราสารหนี้

ระยะสั้น หรือแนวทางเพื่อการบริหารเงิน (Money Market Fund)
และประเภทที่มีนโยบายลงทุนในตราสารทุน ทั้งนี้
จะต้องอยู่ภายใต้กรอบและไม่ขัดต่อแนวนโยบายการลงทุนในตราสารหนี้และตราสารทุนเดิม
กรณีประเภทตราสารที่กองทุนบริหารจัดการมี Rating
ต่ำกว่าอันดับน่าลงทุนสำหรับตราสารหนี้หรืออยู่นอกกลุ่ม SET100 สำหรับตราสารทุน
หรือไม่เป็นไปตามแนวนโยบายเดิมที่กำหนดไว้
ให้ถือว่าได้รับความน่าเชื่อถือจากการพิจารณาของคณะกรรมการลงทุนของบริษัทหลักทรัพย์จัดการกองทุนรวมนั้นๆ
มาอย่างดีแล้ว

  การลงทุนในหน่วยลงทุนให้ครอบคลุมถึงการลงทุนในกองทุนส่วนบุคคล หรือ Private Fund

โดยให้บริษัทจัดการลงทุนเป็นผู้ดำเนินการให้ภายใต้การกำกับดูแลของ กลต.
ทั้งนี้ให้ครอบคลุมถึงการลงทุนในทุกสินทรัพย์ลงทุนทั้งในประเทศและต่างประเทศ อาทิเช่น หุ้น
ตราสารหนี้ กองทุนรวม ตราสารอนุพันธ์ และ Structure products
ที่เกิดจากการสังเคราะห์ตราสารทางการเงินอีกทอดหนึ่ง ฯลฯ

นโยบายการลงทุนในตราสารทุน

  การอนุมัติวงเงินลงทุน

  ให้คณะกรรมการบริษัทมีอำนาจและหน้าที่ร่วมกันกำหนดนโยบาย และหลักเกณฑ์ในการค้า

และลงทุนในหลักทรัพย์เพื่อบัญชีบริษัท หากมีข้อผิดพลาดจากการซื้อขาย
และเกินวงเงินลงทุนให้ทำเรื่องเสนอขออนุมัติจากคณะกรรมการบริษัท
เพื่อให้สัตยาบันในการประชุมครั้งต่อไป

  ขอบเขตการลงทุน

  หลักทรัพย์ทั้งประเภทจดทะเบียนและมิได้จดทะเบียนในตลาดหลักทรัพย์แห่งประเทศไทย

รวมถึงตราสารสิทธิ (warrant) หลักทรัพย์ในกระดานต่างประเทศ และหลักทรัพย์ในตลาด MAI
โดยมีรายละเอียดเพิ่มเติมดังนี้

  1. หลักทรัพย์ในหมวด SET 100

  2. กลุ่มหลักทรัพย์ที่ทีมการลงทุนของบริษัทนำเสนอต่อที่ปรึกษาการลงทุนและนำเสนอต่อ

  คณะกรรมการบริษัทผ่านประธานกรรมการ ซึ่งรายชื่อกลุ่มหลักทรัพย์ดังกล่าวจะต้อง

  นำเสนอต่อคณะกรรมการบริษัทเพื่อขออนุมัติก่อนการลงทุนทุกครั้ง

  3. การลงทุนในหลักทรัพย์ที่มิได้จดทะเบียนในตลาดหลักทรัพย์แห่งประเทศไทย (non-

  Listed) ให้ทำรายงานเสนอคณะกรรมการบริษัทเพื่อพิจารณาอนุมัติเป็นครั้งๆไป

  เงื่อนไขในการลงทุนรายหลักทรัพย์

1.  จะต้องไม่ลงทุนในหลักทรัพย์ของบริษัทใดบริษัทหนึ่งเกินกว่าร้อยละ 5 ของทุนจด

  ทะเบียนของบริษัทดังกล่าว กรณีเกินกว่าร้อยละ 5 ให้ทำเรื่องรายงานและนำเสนอขอ

  อนุมัติต่อคณะกรรมการบริษัทเพื่อให้สัตยาบันในการประชุมคราวต่อไป ทั้งนี้ห้ามมิให้

  มีการลงทุนเกินกว่าร้อยละ 15 ของทุนจดทะเบียนของบริษัทใดบริษัทหนึ่งดังกล่าว,

  และ

2.  มูลค่าการลงทุนในหลักทรัพย์เมื่อคำนวณจากมูลค่าสินทรัพย์สุทธิ (Net Tangible Asset

  : NTA) ของหลักทรัพย์ที่ลงทุนตามสัดส่วนที่บริษัทซื้อหรือขายเปรียบเทียบกับมูลค่า

  สินทรัพย์สุทธิทั้งหมดของบริษัท ต้องมีสัดส่วนน้อยกว่าร้อยละ 15, และ

  3. มูลค่าซื้อขายตามจริงเปรียบเทียบกับสินทรัพย์รวมของบริษัท ต้องมีสัดส่วนน้อยกว่าร้อย

  ละ 15, และ

  4. มูลค่าหุ้นที่บริษัทออกเพื่อชำระราคาหลักทรัพย์ที่บริษัทลงทุนเปรียบเทียบกับจำนวนหุ้น

  ที่ออกจำหน่ายและเรียกชำระแล้วของบริษัท ต้องมีสัดส่วนน้อยกว่าร้อยละ 15

  ทั้งนี้ ไม่มีข้อจำกัดด้านจำนวนหลักทรัพย์ที่บริษัทจะลงทุน ซึ่งอาจทำให้เกิดการกระจุกตัวใน

การลงทุนอย่างไรก็ตามบริษัทมีนโยบายในการลงทุนโดยพิจารณาจากความเหมาะสมตามสภาวะตลาด
ปัจจัยพื้นฐาน ผลตอบแทนในรูปเงินปันผล และ กำไรจากการซื้อขาย
และให้มีการกระจายความเสี่ยงโดยลงทุนในหลักทรัพย์ตามกลุ่มอุตสาหกรรมต่างๆ
ทั้งนี้จำนวนหลักทรัพย์และสัดส่วนเงินลงทุนในหลักทรัพย์ของบริษัทในกลุ่มอุตสาหกรรมต่างๆ
มีการเปลี่ยนแปลงอยู่เสมอตามความเปลี่ยนแปลงของสภาวะตลาดและราคาหลักทรัพย์ในแต่ละกลุ่มอุตสาหกรรม

  ประเภทการลงทุนในหลักทรัพย์

1.  การลงทุนชั่วคราว (short term investment) หมายถึง
    การลงทุนที่บริษัทฯตั้งใจจะถือไว้ไม่เกิน 1 ปี

2.  การลงทุนระยะยาว (long term investment) หมายถึง
    การลงทุนที่บริษัทฯตั้งใจจะถือไว้เกิน 1 ปี

  นอกจากนี้ มติที่ประชุมคณะกรรมการบริษัทโกลเบล็ก โฮลดิ้ง แมนเนจเม้นท์ จำกัด (มหาชน)

ครั้งที่ 10/2548 ประชุมเมื่อวันที่ 8 กันยายน 2548
และเพิ่มเติมตามมติที่ประชุมคณะกรรมการบริษัทครั้งที่ 12/2549 ประชุมเมื่อวันที่ 7 กันยายน 2549
ได้เพิ่มเติมนโยบายและวงเงินการซื้อขายและลงทุนในหลักทรัพย์เพื่อบัญชีของบริษัท
เพื่อก่อให้เกิดความชัดเจนในประเด็นสำคัญดังต่อไปนี้

1.  บริษัทจะไม่ลงทุนในหลักทรัพย์ที่มีบริษัทหลักทรัพย์ โกลเบล็ก จำกัด เป็นผู้จัดจำหน่าย

  หลักทรัพย์ หรือรับประกันการจำหน่ายหลักทรัพย์ ภายในระยะเวลา 3 เดือนนับจากวันที่

  หลักทรัพย์นั้นได้เข้าซื้อขายในตลาดหลักทรัพย์แห่งประเทศไทย

2.  บริษัทมีการกำหนดประเภทการลงทุนที่มีความเสี่ยงต่ำและสภาพคล่องสูง เช่น การ
    ลงทุนในพันธบัตรรัฐบาล ตั๋วเงินคลัง ที่ออกหรือค้ำประกันโดยภาครัฐอายุไม่เกิน 12 เดือน
    หรือเงินฝากธนาคาร ในวงเงินจำนวน 300 ล้านบาท
    เพื่อสำรองสภาพคล่องแก่บริษัทหลักทรัพย์ โกลเบล็ก จำกัด ตามที่ระบุไว้ในหนังสือชี้ชวน

3.  บริษัทได้กำหนดวงเงินการลงทุนตราสารทุน ภายในวงเงินไม่เกิน 20% ของส่วนของผู้

  ถือหุ้นของบริษัท และ ไม่เกิน 300 ล้านบาท โดยแบ่งเป็น

0.  3.1 ร้อยละ 50 เป็นการลงทุนระยะสั้น ไม่เกิน 1 ปี วงเงินการลงทุนไม่เกิน 150 ล้าน

    บาท และกำหนดวงเงินการลงทุนระยะสั้นรายหลักทรัพย์ไม่เกินร้อยละ 20 ของ

    วงเงินการลงทุน หรือไม่เกิน 30 ล้านบาท

0.  3.2 ร้อยละ 50 เป็นการลงทุนระยะยาวมากกว่า 1 ปี วงเงินการลงทุนไม่เกิน 150 ล้าน

    บาท โดยไม่กำหนดวงเงินการลงทุนรายหลักทรัพย์ และในกรณีที่มีกำไรเกินกว่า

    ร้อยละ 20 ของราคาทุนคณะกรรมการการลงทุนอาจพิจารณาขายทำกำไร

นโยบายการลงทุนการซื้อขายสัญญาซื้อขายล่วงหน้าในตลาดอนุพันธ์

  ประเภทการลงทุนในตราสารอนุพันธ์

  คณะกรรมการลงทุนจะลงทุนในตราสารอนุพันธ์ตามความเหมาะสมของแต่ละโอกาส ใน

ลักษณะ

  1. การลงทุนแบบถัวความเสี่ยง หรือ Hedging เพื่อทำการป้องกันความเสี่ยง หรือ ถัวความ

  เสี่ยง

  2. การลงทุนแบบเก็งกำไร หรือ Speculation เพื่อทำกำไรหากราคาของสินทรัพย์อ้างอิง

  เคลื่อนไหวไปในทิศทางที่คาดการณ์ โดยยอมรับความเสี่ยงที่อาจขาดทุนได้หากราคาไม่

  เป็นตามที่คาดการณ์

  3. การลงทุนแบบผู้ค้ากำไร หรือ Arbitrage เพื่อทำกำไรที่ปราศจากความเสี่ยง จากความไม่

  สมดุลระหว่างราคาของอนุพันธ์และราคาของสินทรัพย์อ้างอิง

ขอบเขตการลงทุน

การลงทุนในตราสารอนุพันธ์ ครอบคลุมสัญญาซื้อขายล่วงหน้าดังต่อไปนี้ ได้แก่
สัญญาซื้อขายล่วงหน้าประเภทฟิวเจอร์ส (futures) ออปชั่น (options)
และออปชั่นบนสัญญาฟิวเจอร์ส (Options on Futures) ของสินทรัพย์อ้างอิงประเภทต่างๆ ดังนี้

  - อ้างอิงกับตราสารทุน ได้แก่ ดัชนีราคาหลักทรัพย์ หลักทรัพย์

  - อ้างอิงกับตราสารหนี้ ได้แก่ พันธบัตรรัฐบาล อัตราดอกเบี้ย

  - อ้างอิงกับราคาหรือดัชนีราคาอื่นๆได้แก่ ทองคำ น้ำมันดิบ อัตราแลกเปลี่ยน

รวมทั้งฟิวเจอร์สที่อ้างอิงกับทองคำ (Gold Futures) และ ฟิวเจอร์สที่อ้างอิงกับหุ้นสามัญ
(Stock Futures) ฟิวเจอร์สที่อ้างอิงกับอัตราดอกเบี้ยหรือพันธบัตรรัฐบาล (Interest rate
Futures) และ ผลิตภัณฑ์ที่ บมจ.ตลาดอนุพันธ์ฯ จะกำหนดในอนาคต

  การอนุมัติวงเงินลงทุน

ให้คณะกรรมการการลงทุนมีอำนาจและหน้าที่ร่วมกันกำหนดวงเงินในการลงทุนในตราสารอนุพันธ์และตราสารทุนรวมกันไม่เกิน
150 ล้านบาท เป็นการลงทุนระยะสั้น ไม่เกิน 1 ปี โดยลงทุนในตราสารอนุพันธ์ในวงเงินไม่เกิน
50 ล้านบาท (ไม่เกิน 1 ใน 3 ของวงเงินรวม 150 ล้านบาท)
ทั้งนี้หากมีข้อผิดพลาดจากการซื้อขาย
และเกินวงเงินจะทำเรื่องเสนอขออนุมัติจากคณะกรรมการบริษัท เพื่อให้สัตยาบันในการประชุม

2. ธุรกิจด้านการค้าทองคำแท่ง

  ในปี 2552 บริษัทได้เริ่มประกอบธุรกิจซื้อขายทองคำแท่งกับลูกค้าในประเทศ เพื่อขยายกิจการ

ให้เกิดความครอบคลุมทั้งในเครื่องมือด้านการลงทุนและการออม
จากเดิมที่ดำเนินธุรกิจด้านการลงทุนเพียงอย่างเดียว
ซึ่งปัจจุบันธุรกิจซื้อขายทองคำแท่งถือเป็นธุรกิจหลักที่มีสัดส่วนรายได้มากที่สุด
โดยบริษัทยังคงลงทุนในบริษัทย่อย 3 บริษัท ประกอบด้วย 1) บริษัทหลักทรัพย์ โกลเบล็ก จำกัด 2)
บริษัท โกลเบล็ก คอนเนค จำกัด (เดิมชื่อบริษัท โกลเบล็ก แอ็ดไวเซอรี่ จำกัด) และ 3) บริษัท
เอเซีย อิควิตี้ เวนเจอร์ จำกัด

ในส่วนของธุรกิจทองคำแท่ง
บริษัทเป็นสมาชิกของสมาคมค้าทองคำแท่งที่ดำเนินธุรกรรมการซื้อขายกับลูกค้าภายในประเทศ
ผ่านทางโทรศัพท์และการเข้ามาซื้อโดยตรง ณ ที่ทำการของบริษัท
พร้อมทั้งมีบริการรับ-ส่งทองคำแท่งในพื้นที่ที่บริษัทกำหนดหากลูกค้าไม่สะดวกมารับทองด้วยตนเอง

สำหรับสินค้าของทางบริษัทนั้นจะเป็นทองคำแท่งที่มีความบริสุทธิ์ 96.50% ภายใต้ตรายี่ห้อ GLOBLEX
และ ทองคำแท่งที่มีความบริสุทธิ์ 99.99% ที่เป็นมาตรฐานสากลภายใต้ตรายี่ห้อ GLOBELX
และตรายี่ห้อชั้นน้ำในต่างประเทศ การซื้อขายทองคำแท่งน้ำหนักตั้งแต่ 5
บาททองคำขึ้นไปสำหรับทองคำแท่งที่มีความบริสุทธิ์ 96.50% ส่วนทองคำแท่งที่มีความบริสุทธิ์
99.99% นั้นการซื้อขายขั้นต่ำจะอยู่ที่น้ำหนัก 1 กิโลกรัม

นอกจากนี้บริษัทยังมีบริการอื่นๆเพื่ออำนวยความสะดวกในการซื้อขายให้กับลูกค้า
เมื่อผนวกกับการที่บริษัทมีบริษัทหลักทรัพย์ โกลเบล็ก จำกัด เป็นบริษัทลูกซึ่งถูกถือหุ้นอยู่ 100%
ทำให้ในภาพรวมของเครือโกลเบล็กนั้นสามารถให้บริการทางด้านเครื่องมือในการลงทุนและการออมที่ครบวงจรมากที่สุด
เมื่อเทียบกับบริษัทที่ประกอบธุรกิจซื้อขายทองคำแท่งและบริษัทหลักทรัพย์โดยทั่วไป

บริษัทมีผลิตภัณฑ์ที่รองรับการซื้อขายทองคำแท่งของลูกค้าในประเทศซึ่งสามารถแสดงรายละเอียดได้ดังนี้

+-----------------+-------------------------+-------------------------+
| สินค้า            | ทองคำแท่ง 96.50%         | ทองคำแท่ง 99.99%         |
+-----------------+-------------------------+-------------------------+
| น้ำหนัก           | 5 บาททอง                | กิโลกรัม                  |
|                 |                         |                         |
|                 | 10 บาททอง               |                         |
|                 |                         |                         |
|                 | 20 บาททอง               |                         |
|                 |                         |                         |
|                 | 50 บาททอง               |                         |
+-----------------+-------------------------+-------------------------+
| ตรายี่ห้อ          | GBX                     | GBX                     |
|                 |                         |                         |
|                 |                         | ตร                      |
|                 |                         | ายี่ห้อต่างประเทศตามมาตรฐาน |
|                 |                         | LBMA                    |
+-----------------+-------------------------+-------------------------+
| ปร              | 5 บาททอง                | 1 กิโลกรัม                |
| ิมาณการซื้อขายขั้นต่ำ |                         |                         |
+-----------------+-------------------------+-------------------------+

นอกจากผลิตภัณฑ์ที่ครอบคลุมแล้ว
บริษัทยังมีบริการอื่นๆเพื่ออำนวยความสะดวกในการซื้อขายให้แก่ลูกค้า ซึ่งได้แก่ 1)
บริการรับ-ส่งทองคำในพื้นที่ที่บริษัทกำหนด 2) บริการรับฝาก-ยืมทองคำ 3) บริการแปลงสัญญา
Gold Futures เป็นทองคำแท่ง 4) บริการชำระเงินผ่านระบบตัดบัญชีธนาคารอัตโนมัติ(ATS) 5)
บริการ SMS แจ้งราคาทองคำและประเด็นข่าวสำคัญ และ 6)
บริการบทวิเคราะห์ราคาทองคำและที่ปรึกษาการลงทุนในทองคำ 7)
บริการซื้อขายทองคำในช่วงเวลากลางคืน และ 8) โครงการออมทอง
โดยบริการที่สำคัญมีรายละเอียดดังต่อไปนี้

บริการบทวิเคราะห์ราคาทองคำและที่ปรึกษาการลงทุนในทองคำ

เนื่องจากการลงทุนในทองคำเริ่มได้รับความนิยมมากขึ้น
แต่ยังไม่มีบทวิเคราะห์ราคาทองคำเพื่อสนับสนุนการลงทุนให้กับนักลงทุนมากนัก
บริษัทจึงได้มีการจัดทำบทวิเคราะห์ราคาทองคำรายวันเพื่อเป็นเครื่องมือช่วยในการตัดสินใจของลูกค้า
โดยผู้ที่สนใจบทวิเคราะห์สามารถเข้าอ่านได้ที่ www.globlexholding.co.th
ในขณะเดียวกันบริษัทได้จัดให้มีเจ้าหน้าที่การตลาดที่เชี่ยวชาญด้านการลงทุนในทองคำมาให้คำปรึกษาแก่ลูกค้าด้วย

บริการรับ-ส่งทองคำในพื้นที่ที่บริษัทกำหนด

เพื่อความสะดวกของลูกค้า บริษัทมีบริการจัดส่งทองคำในบริเวณพื้นที่ที่บริษัทกำหนด
โดยหากลูกค้าทำการซื้อขายทองคำแท่งในจำนวนที่มากพอจะไม่มีการคิดค่าธรรมเนียมในการจัดส่ง

บริการชำระเงินผ่านระบบตัดบัญชีธนาคารอัตโนมัติ(ATS)

เพื่อให้เกิดความสะดวกและปลอดภัยสำหรับลูกค้าในการชำระ/รับชำระเงินค่าซื้อขาย
บริษัทเปิดให้บริการตัดบัญชีธนาคารผ่านระบบอัตโนมัติกับธนาคารชั้นนำภายในประเทศ
โดยหากลูกค้าส่งคำสั่งซื้อทองคำ บริษัทจะตัดเงินจากบัญชีของลูกค้าหลังจากที่ได้รับอนุญาตแล้ว
และหากลูกค้าส่งคำสั่งขายทองคำบริษัทจะโอนเงินเข้าบัญชีของลูกค้าหลังจากที่บริษัทได้รับทองคำจากลูกค้าแล้ว

บริการซื้อขายทองคำในช่วงเวลากลางคืน

เนื่องจากราคาทองคำมีการเคลื่อนไหวเกือบตลอด 24 ชั่วโมง ประกอบกับ
ราคาทองคำมักเคลื่อนไหวรุนแรงในช่วงเวลากลางคืนหรือช่วงที่ตลาดหุ้นในยุโรปและสหรัฐฯเปิดทำการ
ซึ่งเป็นช่วงเวลาที่นักลงทุนในประเทศไม่สามารถซื้อขายทองคำแท่งได้ตามปกติ
เพื่อเป็นการเพิ่มโอกาสและลดความเสี่ยงในการลงทุนให้กับลูกค้า
บริษัทจึงได้ขยายช่วงเวลาซื้อขายทองคำแท่งออกไปอีก 1 ช่วงเวลา คือ ตั้งแต่ 17.30 น. ถึง
24.00 น. โดยลูกค้าสามารถส่งคำสั่งซื้อขายทองคำแท่งได้เหมือนเช่นช่วงเวลาทำการปกติ
นอกจากนี้ ลูกค้ายังสามารถฝากคำสั่งซื้อขายสำหรับทองคำแท่งความบริสุทธิ์ 96.50% และ 99.99%
ได้จนถึงเวลา 24.00 น.

โครงการออมทอง

บริษัทมีการเพิ่มผลิตภัณฑ์ทางการลงทุนในทองคำ คือการลงทุนผ่านโครงการออมทอง
โดยให้ลูกค้าสามารถเลือกลงทุนอย่างสม่ำเสมอเดือนละ 1 ครั้ง
ด้วยเงินลงทุนในจำนวนที่เท่ากันทุกเดือน เพื่อให้เป็นไปตามหลักการเฉลี่ยต้นทุน (Dollar Cost
Averaging) โดยเงินลงทุนขั้นต่ำต่อเดือนอยู่ที่ 5,000 บาท
และลูกค้าสามารถเพิ่มเงินลงทุนได้เป็นระดับขั้น ขั้นละ 5,000 บาท
ทั้งนี้เพื่อตอบสนองนักลงทุนรายย่อย ที่ต้องการลงทุนในระยะยาว
และไม่สามารถลงทุนในเงินลงทุนจำนวนมากได้ในครั้งเดียว

นโยบายการบริหารความเสี่ยงทองคำแท่ง

เนื่องจากการทำธุรกรรมซื้อขายทองคำแท่งกับลูกค้าและคู่ค้าของบริษัทอาจมีความเสี่ยงบางประการเกิดขึ้นได้
ดังนั้นเพื่อให้การบริหารความเสี่ยงเป็นไปอย่างมีประสิทธิภาพ
บริษัทจึงกำหนดแนวทางในการบริหารความเสี่ยงต่างๆ ดังต่อไปนี้

-   กรณีที่บริษัททำธุรกรรมซื้อขายกับลูกค้าในประเทศ:
    ธุรกรรมที่บริษัททำกับลูกค้าในประเทศส่วนใหญ่ จะเป็นลักษณะ Back-to-back กล่าวคือ
    เป็นธุรกรรมซื้อมาขายไปที่มีความเสี่ยงในการถือครองทองคำค่อนข้างน้อย
    เพราะเมื่อลูกค้าซื้อหรือขายทองคำกับทางบริษัท
    บริษัทจะทำสถานะตรงข้ามโดยการขายหรือซื้อกับคู่ค้าในประเทศหรือต่างประเทศทันที
    อย่างไรก็ตามอาจมีบางช่วงเวลาที่ราคาทองคำโลกผันผวนมากจนบริษัทไม่สามารถทำธุรกรรม
    Back-to-back ได้ทันท่วงทีหรือครบตามปริมาณที่ต้องการ
    บริษัทจะพิจารณาถึงการบริหารความเสี่ยงโดยใช้ตราสารอนุพันธ์ (เช่น Gold Futures)
    ด้วย

-   กรณีที่บริษัททำธุรกรรมยืมทองคำจากลูกค้าในประเทศ:
    ธุรกรรมการยืมทองคำจากลูกค้าในประเทศ
    มีวัตถุประสงค์หลักเพื่อเพิ่มทางเลือกและความคล่องตัวในการจัดหาสินค้าไว้ส่งมอบให้กับลูกค้าที่ต้องการรับมอบทองคำอย่างเร่งด่วน
    ซึ่งโดยปกตินั้นทางบริษัทไม่ได้มีความต้องการที่จะนำทองคำที่ได้ยืมมานั้นไปขาย Short Sell
    เพื่อเก็งกำไร
    เนื่องจากธุรกรรมที่เกิดขึ้นจากการนำทองคำที่ยืมมาไปใช้นั้นเป็นธุรกรรมประเภท
    Back-to-back โดยสิ่งที่บริษัทต้องพิจารณามีเพียงเรื่องเดียว คือ ธุรกรรม Back-to-back
    ต้องให้ผลตอบแทนที่มากกว่าต้นทุนค่ายืมทองคำจากลูกค้า

สำหรับปริมาณการยืมทองคำที่บริษัทต้องการนั้น
บริษัทจะพิจารณาตามภาวะอุปสงค์อุปทานที่เกิดขึ้นในแต่ละช่วงเวลา

แต่ถ้าบริษัทไม่สามารถทำธุรกรรม Back-to-back ได้ เนื่องจากสภาพตลาดไม่เอื้ออำนวย
บริษัทจะพิจารณาบริหารความเสี่ยงด้วยการใช้ตราสารอนุพันธ์ (เช่น Gold Futures)
เช่นเดียวกับการบริหารสินค้าคงคลัง
และการทำธุรกรรมซื้อขายกับลูกค้าในประเทศตามที่ได้อธิบายไว้ในข้างต้น

อย่างไรก็ตาม หากมีโอกาสที่เหมาะสมในการลงทุนเพื่อสร้างผลกำไร
บริษัทได้เปิดโอกาสในการพิจารณาถึงการลงทุนในบางโอกาส
โดยมีนโยบายในการบริหารและจำกัดผลขาดทุนดังนี้

  ------------------ ----------------------------------------------------
  ทองคำ              การตัดสินใจ

  2% ของเงินลงทุน      รายงานคณะกรรมการการลงทุนเพื่อทราบ

  5% ของเงินลงทุน      รายงานคณะกรรมการการลงทุนเพื่อหาแนวทางที่เหมาะสม

  10% ของเงินลงทุน     รายงานคณะกรรมการการลงทุนเพื่อพิจารณาอนุมัติ
  ------------------ ----------------------------------------------------

-   การใช้ตราสารอนุพันธ์ (เช่น Gold Futures) เพื่อช่วยบริหารความเสี่ยง :
    ตราสารอนุพันธ์บางชนิด (เช่น Gold Futures) เป็นสัญญาที่มีขนาดของสัญญาเป็นมาตรฐาน
    จึงมีความเป็นไปได้ว่าจำนวนสัญญาที่ต้องใช้จริงๆ
    ในการป้องกันความเสี่ยงไม่ลงตัวกับจำนวนสัญญาที่ต้องการ
    จึงทำให้ไม่สามารถป้องกันความเสี่ยงได้โดยสมบูรณ์ (Perfect Hedge)
    โดยอาจเป็นการการป้องกันความเสี่ยงที่มากเกินไป (Over Hedge) หรือน้อยเกินไป
    (Under Hedge) ซึ่งถ้าเกิดกรณีเช่นนี้ขึ้น
    บริษัทจะใช้การคาดการณ์แนวโน้มทิศทางราคาทองคำในอนาคตมาประกอบการพิจารณาว่าจะป้องกันความเสี่ยงในลักษณะใด

  อย่างไรก็ตามหากบริษัทคาดการณ์ผิด
  ความเสียหายที่อาจเกิดขึ้นจะถูกจำกัดไม่เกินขนาดสัญญาของตราสารอนุพันธ์ชนิดนั้น 1 สัญญา
  ซึ่งเชื่อว่าไม่น่าจะส่งผลกระทบต่อผลการดำเนินงานอย่างมีนัยสำคัญ

-   กรณีบริษัททำธุรกรรมกับคู่ค้าต่างประเทศ ซึ่งอาจมีความเสี่ยงด้านอัตราแลกเปลี่ยนเกิดขึ้น :
    หากเป็นการทำธุรกรรมนำเข้า-ส่งออกทองคำกับคู่ค้าในต่างประเทศนั้นจะมีความเสี่ยงด้านอัตราแลกเปลี่ยนเข้ามาเกี่ยวข้อง
    ดังนั้นบริษัทจะทำการซื้อขายอัตราแลกเปลี่ยนล่วงหน้า
    เพื่อลดความเสี่ยงจากความผันผวนของอัตราแลกเปลี่ยนให้อยู่ในระดับที่เหมาะสม

-   การนำเข้า-ส่งออกทองคำจากคู่ค้าในต่างประเทศ :
    โดยทั่วไปบริษัทจะทำการนำเข้า-ส่งออกทองคำแท่งกับคู่ค้าในต่างประเทศเมื่อมีปริมาณสะสมเกินกว่าปริมาณขั้นต่ำในการนำเข้า-ส่งออก
    แต่ถ้าเป็นช่วงวันหยุดยาวหรือวันหยุดพักร้อนยาวเนื่องด้วยเทศกาลต่างๆ
    ของทั้งในและต่างประเทศ (เช่น เทศกาลคริสต์มาสถึงปีใหม่, เทศกาลตรุษจีน เป็นต้น)
    อาจเกิดกรณีที่บริษัทต้องทำการชะลอการนำเข้า-ส่งออกไปก่อน
    เพื่อเป็นการลดความเสี่ยงด้านระยะเวลาในการรอคอยสินค้า (Lead Time)
    หรือรอรับการชำระเงินที่นานเกินปกติ
    ทั้งนี้ระยะเวลาในการรอสินค้านำเข้าและส่งออกโดยปกติ จะมีระยะเวลาไม่เกิน 90 วัน

ข) บริษัทหลักทรัพย์ โกลเบล็ก จำกัด

บริษัทหลักทรัพย์ฯ ดำเนินธุรกิจที่เกี่ยวข้องกับหลักทรัพย์โดยแบ่งออกเป็นสายธุรกิจต่าง ๆ ดังต่อไปนี้

  3.1.1 ธุรกิจนายหน้าซื้อขายหลักทรัพย์

บริษัทหลักทรัพย์ โกลเบล็ก จำกัด เป็นสมาชิกตลาดหลักทรัพย์แห่งประเทศไทย หมายเลข 25
ตั้งแต่เดือนกันยายน 2545 โดยให้บริการด้านนายหน้า หรือตัวแทนเพื่อซื้อ หรือขาย
และแลกเปลี่ยนหลักทรัพย์ให้แก่บุคคลอื่นเป็นการค้าปกติ โดยได้รับค่านายหน้า ค่าธรรมเนียม
หรือค่าตอบแทนอื่น ซึ่งแบ่งเป็น 3 ประเภทบัญชี คือ บัญชีเงินสด บัญชีเครดิตบาลานซ์ และ
บัญชีอินเตอร์เน็ต โดยบริษัทหลักทรัพย์ฯ มีส่วนแบ่งตลาดมูลค่าการซื้อขายหลักทรัพย์ และ
รายละเอียดลูกค้าแยกตามประเภทลูกค้า และ แยกตามบัญชีซื้อขาย ในปี 2551 ถึงปี 2554
ดังตารางต่อไปนี้

+-------------------+-----+-----+-----+-----+-----+-----+-----+-----+
|                   | ปี   |     | ปี   |     | ปี   |     | ปี   |     |
|                   | 2   |     | 2   |     | 2   |     | 2   |     |
|                   | 551 |     | 552 |     | 553 |     | 554 |     |
+===================+=====+=====+=====+=====+=====+=====+=====+=====+
|   จ               | 580 |     | 588 |     | 623 |     | 755 |     |
| ำนวนหลักทรัพย์ในตลาด |     |     |     |     |     |     |     |     |
|   SET             |     |     |     |     |     |     |     |     |
+-------------------+-----+-----+-----+-----+-----+-----+-----+-----+
|   จ               | 59  |     | 75  |     | 84  |     | 93  |     |
| ำนวนหลักทรัพย์ในตลาด |     |     |     |     |     |     |     |     |
|   MAI             |     |     |     |     |     |     |     |     |
+-------------------+-----+-----+-----+-----+-----+-----+-----+-----+
|   อันดับในตลาด*     | 29  |     | 18* |     | 20* |     | 22* |     |
+-------------------+-----+-----+-----+-----+-----+-----+-----+-----+
| จำนวนน            | 38  |     | 38  |     | 34  |     | 33  |     |
| ายหน้าซื้อขายหลักทรัพย์ |     |     |     |     |     |     |     |     |
+-------------------+-----+-----+-----+-----+-----+-----+-----+-----+
| ส่วนแบ่งการตลาด     | 1   |     | 2.  |     | 2.  |     | 2.  |     |
| (ร้อยละ)*          | .40 |     | 54* |     | 15* |     | 25* |     |
+-------------------+-----+-----+-----+-----+-----+-----+-----+-----+
|   มูลค่าการซ        | 3,9 |     | 4,4 |     | 7,0 |     | 7,1 |     |
| ื้อขายหมุนเวียนรวมของ | 81, |     | 28, |     | 33, |     | 91, |     |
|   SET .และ MAI**  | 230 |     | 979 |     | 947 |     | 480 |     |
|   (ล้านบาท)        |     |     |     |     |     |     |     |     |
+-------------------+-----+-----+-----+-----+-----+-----+-----+-----+
|   มูลค่าการซื้อขายร   | 1   |     | 2   |     | 6   |     | 6   |     |
| วมของบริษัทหลักทรัพย์ฯ | 11, |     | 24, |     | 02, |     | 07, |     |
|   (ล้านบาท)        | 768 |     | 672 |     | 686 |     | 595 |     |
+-------------------+-----+-----+-----+-----+-----+-----+-----+-----+
| แยกตามประเภทลูกค้า  | มูลค | สัด  | มูลค | สัด  | มูลค | สัด  | มูลค | สัด  |
| (ล้านบาท)          | ่าซื้อ | ส่วน | ่าซื้อ | ส่วน | ่าซื้อ | ส่วน | ่าซื้อ | ส่วน |
|                   | ขาย | (%) | ขาย | (%) | ขาย | (%) | ขาย | (%) |
| ของบ              |     |     |     |     |     |     |     |     |
| ริษัทหลักทรัพย์โกลเบล็ก |     |     |     |     |     |     |     |     |
| จำกัด              |     |     |     |     |     |     |     |     |
+-------------------+-----+-----+-----+-----+-----+-----+-----+-----+
| -   รายย่อย        | 1   | 95. | 1   | 58. | 2   | 43. | 2   | 46. |
|                   | 06, | 32% | 30, | 01% | 64, | 84% | 79, | 00% |
|                   | 529 |     | 323 |     | 224 |     | 503 |     |
+-------------------+-----+-----+-----+-----+-----+-----+-----+-----+
| -   สถาบัน         | 1,  | 1.  | 1,  | 0.  | 1,  | 0.  | 1,  | 0.  |
|                   | 448 | 29% | 677 | 75% | 652 | 27% | 882 | 31% |
+-------------------+-----+-----+-----+-----+-----+-----+-----+-----+
| -   อื่น ๆ (นิติบุคคล, | 3,  | 3.  | 92, | 41. | 3   | 55. | 3   | 53. |
|     Port บริษัทฯ)   | 790 | 39% | 672 | 25% | 36, | 88% | 26, | 69% |
|                   |     |     |     |     | 810 |     | 210 |     |
+-------------------+-----+-----+-----+-----+-----+-----+-----+-----+
| แยกตามประเภทบัญชี   | มูลค | สัด  | มูลค | สัด  | มูลค | สัด  | มูลค | สัด  |
| (ล้านบาท)          | ่าซื้อ | ส่วน | ่าซื้อ | ส่วน | ่าซื้อ | ส่วน | ่าซื้อ | ส่วน |
|                   | ขาย | (%) | ขาย | (%) | ขาย | (%) | ขาย | (%) |
| ของบ              |     |     |     |     |     |     |     |     |
| ริษัทหลักทรัพย์โกลเบล็ก |     |     |     |     |     |     |     |     |
| จำกัด              |     |     |     |     |     |     |     |     |
+-------------------+-----+-----+-----+-----+-----+-----+-----+-----+
| -   บัญชีเงินสด      | 81, | 73. | 1   | 85. | 4   | 82. | 4   | 80. |
|                   | 806 | 19% | 92, | 81% | 97, | 59% | 91, | 94% |
|                   |     |     | 782 |     | 760 |     | 971 |     |
+-------------------+-----+-----+-----+-----+-----+-----+-----+-----+
| -   บัญชีแคชบาลานซ์  | 4,  | 4.  | 5,  | 2.  | 23, | 3.  | 32, | 5.  |
|                   | 470 | 00% | 020 | 23% | 047 | 82% | 322 | 32% |
+-------------------+-----+-----+-----+-----+-----+-----+-----+-----+
| -                 | 19, | 17. | 18, | 8.  | 57, | 9.  | 53, | 8.  |
|    บัญชีเครดิตบาลานซ์ | 878 | 79% | 135 | 07% | 970 | 62% | 723 | 84% |
+-------------------+-----+-----+-----+-----+-----+-----+-----+-----+
| -   บัญชี อินเตอร์เน็ต | 5,  | 5.  | 8,  | 3.  | 23, | 3.  | 29, | 4.  |
|                   | 614 | 02% | 735 | 89% | 909 | 97% | 579 | 90% |
+-------------------+-----+-----+-----+-----+-----+-----+-----+-----+

หมายเหตุ * อันดับ
และส่วนแบ่งการตลาดที่เปรียบเทียบกับมูลค่ารวมตลาดที่ไม่รวมประเภทการลงทุนเพื่อบัญชีบริษัทหลักทรัพย์

(ผลตั้งแต่วันที่ 2 พฤศจิกายน 2552)

** ไม่รวมหุ้นกู้ และหุ้นกู้แปลงสภาพ

ตารางแสดงอันดับนายหน้าซื้อขายหลักทรัพย์ตามมูลค่าส่วนแบ่งการตลาด

  ------------------------------------------------------------------------------------------------
  อันดับ   2550              2551              2552*             2553*             2554*     
  ------ --------- ------- --------- ------- --------- ------- --------- ------- --------- -------
         ชื่อย่อ      ร้อยละ   ชื่อย่อ      ร้อยละ   ชื่อย่อ      ร้อยละ   ชื่อย่อ      ร้อยละ   ชื่อย่อ      ร้อยละ

  1      KIMENG    8.1     KIMENG    8.18    KIMENG    10.68   KIMENG    12.76   MBKET     11.86

  2      ASP       5.74    PHATRA    5.96    ASP       5.71    CGS       5.94    FSS       5.17

  3      PHATRA    5.63    ASP       5.38    KTZ       5.47    ASP       5.26    CGS       5.13

  4      CS        5.23    CS        4.81    PST       5.11    KGI       4.65    CS        4.93

  5      SCB       5.04    ZMICO     4.6     CGS       4.83    PST       4.61    ASP       4.83

  6      UBS       4.7     BFITSEC   4.04    PHATRA    4.45    KTZ       4.60    UBS       4.81

  7      KGI       4.18    TNS       3.98    TNS       4.38    FSS       4.53    BLS       4.78

  8      BLS       3.68    BLS       3.97    BLS       4.08    TNS       4.51    PHATRA    4.76

  9      BFITSEC   3.51    UBS       3.86    KGI       3.88    BLS       4.37    KGI       4.54

  10     AYS       3.5     AYS       3.81    CS        3.36    PHATRA    4.20    TNS       4.43

  11     TNS       3.49    KGI       3.75    AYS       3.29    CS        4.00    KTZ       4.19

  12     ZMICO     3.05    SCBS      3.64    BFITSEC   2.99    UBS       3.53    PST       3.42

  13     CLSA      3.04    PST       3.17    UBS       2.84    KS        3.47    KS        3.29

  14     TSC       3.01    TMBMACQ   2.85    CNS       2.60    SCBS      3.23    MACQ      3.20

  15     DBSV      2.84    CNS       2.67    TSC       2.54    TSC       2.69    SCBS      2.99

  16     JPM       2.79    TSC       2.62    SCBS      2.50    UOBKHST   2.58    DBSV      2.63

  17     TMBMACQ   2.67    JPM       2.49    KS        2.39    DBSV      2.53    CNS       2.60

  18     ASL       2.47    CLSA      2.48    GLOBLEX   2.27    CNS       2.38    TSC       2.57

  19     CNS       2.45    ACLS      2.36                      MACQ      2.22    CLSA      2.56

  20     PST       2.39    ASL       2.31                      GLOBLEX   2.15    UOBKHST   2.53

  21     ACLS      2.34    TRINITY   2.23                                        KSS       2.40

  22     UOBKHST   2.12    DBSV      2.14                                        GLOBLEX   2.25

  23     TRINITY   2.11    FINANSA   1.72                                                  

  24     FINANSA   1.71    UOBKHST   1.67                                                  

  25     SICSEC    1.53    SICSEC    1.5                                                   

  26     BTSEC     1.5     KS        1.47                                                  

  27     KKS       1.36    AIRA      1.43                                                  

  28     GLOBLEX   1.35    FES       1.43                                                  

  29                       GLOBLEX   1.4                                                   
  ------------------------------------------------------------------------------------------------

ที่มา ตลาดหลักทรัพย์แห่งประเทศไทย

*เปรียบเทียบกับมูลค่ารวมตลาดที่ไม่รวมประเภทการลงทุนเพื่อบัญชีบริษัทหลักทรัพย์ (มีผลตั้งแต่วันที่
2 พฤศจิกายน 2552 เป็นต้นไป)

นโยบายในการรับลูกค้าและการอนุมัติวงเงินซื้อหลักทรัพย์

ในช่วงปีที่ผ่านมา บริษัทหลักทรัพย์ฯ
มีปริมาณการเปิดบัญชีซื้อขายหลักทรัพย์ที่เพิ่มขึ้นทั้งในส่วนของการมีจำนวนเจ้าหน้าที่การตลาดที่เพิ่มขึ้น
การออกงานประชาสัมพันธ์หรือออกบูทรับลูกค้าตามงานที่ร่วมกับทางตลาดหลักทรัพย์ที่เพิ่มขึ้น ทั้งนี้
บริษัทหลักทรัพย์ฯ
ยังมีนโยบายในการพิจารณารับลูกค้าโดยใช้หลักเกณฑ์การพิจารณาวงเงินที่เคร่งครัด

โดยตั้งแต่การพิจารณาเปิดบัญชีบริษัทหลักทรัพย์ฯ
จะมีกระบวนการตรวจสอบความมีตัวตนของลูกค้าตามหลักเกณฑ์ที่ทางการกำหนดตามเกณฑ์ของ Know
Your Client (KYC) โดยเอกสารที่ลูกค้าต้องลงนามจะมีการให้เปิดเผยตัวตนที่แท้จริง
(Self-declare) ให้ทราบ ผ่านการตรวจสอบของเจ้าหน้าที่การตลาดเป็นลายลักษณ์อักษร
และมีการตรวจสอบความมีตัวตนจากฝ่ายบริหารความเสี่ยง
โดยการยืนยันกับลูกค้าผ่านระบบโทรศัพท์บันทึกเทปของบริษัทหลักทรัพย์ฯ
หากลูกค้าที่ขอเปิดบัญชีรายใดมีความเสี่ยงสูงจากลักษณะอาชีพหรือพฤติกรรมการลงทุนก็ต้องผ่านขั้นตอนการอนุมัติจากผู้มีอำนาจที่สูงขึ้นกว่าปกติ

ในส่วนของเอกสารทางการเงินที่ลูกค้านำมาแสดงเพื่อขอวงเงินในการซื้อขายหลักทรัพย์
ก็จะต้องเป็นไปตามเกณฑ์ที่บริษัทหลักทรัพย์ฯ กำหนด
หากไม่เป็นไปตามเกณฑ์ก็ต้องผ่านการอนุมัติโดยคณะกรรมการพิจารณาวงเงิน (Credit
Committee) ทั้งนี้ เนื่องจากบริษัทหลักทรัพย์ฯ มีการเปิดบัญชีซื้อขายหลายๆ
ประเภททั้งด้านตราสารทุนและตราสารอนุพันธ์
การพิจารณาวงเงินให้กับลูกค้าจึงประเมินความเสี่ยงโดยการอนุมัติวงเงินในลักษณะของวงเงินรวม
(Total Exposure) โดยแบ่งวงเงินไปตามประเภทบัญชีที่ลูกค้าต้องการ ซึ่งได้แก่ บัญชีเงินสด
(Cash Collateral) บัญชีเงินสดแบบวางหลักประกันเต็มจำนวน (Cash Balance)
บัญชีเงินกู้ยืมเพื่อซื้อหลักทรัพย์ (Credit Balance) และบัญชีตราสารอนุพันธ์
ซึ่งที่ผ่านมาบริษัทหลักทรัพย์ฯสามารถควบคุมวงเงินการซื้อขายและสอดคล้องกับฐานะการเงินและความสามารถในการชำระเงินของลูกค้าได้เป็นอย่างดี

เมื่อลูกค้ามีการซื้อขายแล้วบริษัทหลักทรัพย์ฯ
ก็ยังมีกระบวนการในการป้องกันความเสี่ยงอย่างต่อเนื่อง
ทั้งในเรื่องการพิจารณาปรับลดวงเงินหากลูกค้ามีการผิดนัดชำระชำระเงินบ่อยครั้ง
หรือการขอนำค่าขายมาชำระค่าซื้อ รวมถึงตรวจสอบการทำธุรกรรมของลูกค้าที่มีเหตุอันควรสงสัย
และแจ้งต่อหน่วยงานที่เกี่ยวข้อง (Customer Due Diligence)
เพื่อให้สอดคล้องกับการบริหารความเสี่ยงเพื่อป้องกันการใช้ธุรกิจหลักทรัพย์เป็นช่องทางในการฟอกเงิน

บริษัทหลักทรัพย์ฯ ได้กำหนดอำนาจอนุมัติภายในของบริษัทหลักทรัพย์ฯ
เกี่ยวกับธุรกรรมการเป็นนายหน้าซื้อขายหลักทรัพย์ และสัญญาซื้อขายสัญญาล่วงหน้าที่สำคัญ ๆ ได้แก่

1. การเปิดบัญชีและการอนุมัติวงเงินซื้อขายหลักทรัพย์ และสัญญาซื้อขายสัญญาล่วงหน้า

2. การอนุมัติซื้อหลักทรัพย์เกินวงเงินระหว่างช่วงซื้อขายหลักทรัพย์และ Short Sell

3. การอนุมัติรายการ Put Through

โดยอำนาจอนุมัติดังกล่าวจะผ่านการพิจารณาตามลำดับขั้นของผู้มีอำนาจ
โดยพิจารณาถึงความเหมาะสมและเพียงพอของวงเงิน
และบุคคลที่ทำรายการต้องเป็นบุคคลที่บริษัทหลักทรัพย์ฯ มอบหมายเท่านั้น

  บัญชีเงินสด

หมายถึง บัญชีซื้อขายหลักทรัพย์ที่ลูกค้าจะต้องชำระค่าซื้อหลักทรัพย์ให้แก่บริษัทหลักทรัพย์ฯ ภายใน 3
วันทำการ นับจากวันที่ซื้อหลักทรัพย์ และบริษัทหลักทรัพย์ฯ
จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
หลังจากวันที่สั่งขายหลักทรัพย์ได้

  การควบคุมและติดตามลูกค้าซื้อขายหลักทรัพย์ในบัญชีเงินสด

บริษัทหลักทรัพย์ฯ มีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
โดยลูกค้าต้องวางทรัพย์สินเพื่อเป็นหลักประกันก่อนการซื้อขายในอัตราที่กำหนด
เป็นไปตามกฎเกณฑ์ของตลาดหลักทรัพย์แห่งประเทศไทย
โดยมีระบบการซื้อขายที่ตรวจสอบวงเงินและกำหนดจำนวนเงินสูงสุดไว้สำหรับแต่ละคำสั่งซื้อ
หากเกินวงเงินระบบจะไม่อนุญาตให้ส่งคำสั่งนั้นๆ ได้ โดยบริษัทหลักทรัพย์ฯ
มีหลักเกณฑ์และนโยบายในการป้องกันความเสี่ยง ดังนี้

1.  พิจารณามูลค่าซื้อสุทธิในหลักทรัพย์สูงสุด 10 อันดับแรกของบริษัท เพื่อประเมิน

พฤติกรรมของลูกค้าในการลงทุนในหลักทรัพย์ดังกล่าว รวมทั้งศักยภาพของลูกค้า

-   ฝ่ายบริหารความเสี่ยงวิเคราะห์รายชื่อหลักทรัพย์ที่มีการซื้อสุทธิสูงสุดในวันก่อน

  หน้า พร้อม รายชื่อลูกค้า ปริมาณการซื้อในหลักทรัพย์นั้น ๆ และมูลค่าหลักประกัน

  ที่มีกับบริษัทหลักทรัพย์ฯ และบัญชีที่มีผลขาดทุนเกินกว่าหลักประกัน

-   คณะกรรมการพิจารณาวงเงินจะพิจารณาความเสี่ยงในหลักทรัพย์นั้น ๆ และอาจจะ

  ห้ามซื้อหลักทรัพย์นั้น ๆ เพิ่มเติม (Internal DS) หรือห้ามลูกค้าเฉพาะรายซื้อเพิ่ม

2.  พิจารณาลูกค้าที่มีการซื้อสุทธิในหลักทรัพย์ที่มีราคาลดต่ำลงมากที่สุด 5 อันดับแรก เพื่อ

  ประเมินพฤติกรรมของลูกค้าในการลงทุนในหลักทรัพย์ดังกล่าว รวมทั้งศักยภาพของ

  ลูกค้า

-   ฝ่ายบริหารความเสี่ยงวิเคราะห์รายชื่อหลักทรัพย์ที่มีราคาลดต่ำลงมากที่สุด ในวัน

  ก่อนหน้า พร้อมรายชื่อลูกค้า ปริมาณการซื้อในหลักทรัพย์นั้น ๆ และมูลค่า

  หลักประกันที่มีกับบริษัทหลักทรัพย์ฯ และรวบรวมบัญชีที่มีผลขาดทุนเกินกว่า

  หลักประกัน

-   คณะกรรมการพิจารณาวงเงินจะพิจารณาความเสี่ยงในหลักทรัพย์นั้น ๆ และอาจจะ

  ห้ามซื้อหลักทรัพย์นั้น ๆ เพิ่มเติม (Internal DS) หรือห้ามลูกค้าเฉพาะรายซื้อเพิ่ม

3.  การผิดนัดชำระหนี้ บริษัทหลักทรัพย์ฯ มีนโยบายในการควบคุมพฤติกรรมการชำระ

  ราคาของลูกค้าทุกราย ตามหัวข้อนโยบายเรื่องการผิดนัดชำระราคา

4.  การทบทวนวงเงินประจำปี บริษัทหลักทรัพย์ฯ
    มีนโยบายในการทบทวนศักยภาพของลูกค้าในกรณีที่ไม่มีการซื้อขายต่อเนื่องเป็นเวลา 1 ปี
    หรือมีปริมาณการซื้อขายไม่สอดคล้องกับวงเงินที่ได้รับ ตามนโยบายของบริษัทหลักทรัพย์ฯ
    โดยเจ้าหน้าที่การตลาดต้องพิจารณาข้อมูลเพิ่มเติมเพื่อสนับสนุนว่าลูกค้ายังมีความสามารถในการชำระหนี้ตามวงเงินเดิม
    ปรับลดวงเงิน หรือปิดบัญชี

5. การทบทวนข้อมูลทั่วไปของลูกค้าตามเกณฑ์ของ KYC บริษัทหลักทรัพย์ฯ มีนโยบายใน

การทบทวนความเสี่ยงของลูกค้าเช่นกัน เพื่อประเมินว่าลูกค้ามีความเสี่ยงที่เพิ่มขึ้นหรือ

ไม่จากข้อมูลการประกอบอาชีพของลูกค้า หากมีความเสี่ยงที่เพิ่มขึ้น ก็จะนำมาปรับใน

ฐานข้อมูลลูกค้า เพื่อประเมินความเสี่ยงให้เป็นปัจจุบัน

  บัญชีเครดิตบาลานซ์ (Credit Balance)

หมายถึง บัญชีที่มีการให้กู้ยืมเงินเพื่อซื้อหลักทรัพย์โดยบริษัทหลักทรัพย์ฯ ซึ่งได้เริ่มดำเนินการ
ตั้งแต่เดือนพฤษภาคม 2546

ขั้นตอนและวิธีปฏิบัติในการให้กู้ยืมเพื่อซื้อหลักทรัพย์

1. ขั้นตอนในการพิจารณารับลูกค้าโดยวิเคราะห์ฐานะการเงินและศักยภาพของลูกค้า

2. การอนุมัติวงเงินให้กู้ยืมเพื่อซื้อหลักทรัพย์ตามอำนาจวงเงินอนุมัติ

3. ลูกค้าต้องวางเงินหรือหลักทรัพย์ที่อนุญาตให้ลูกค้าซื้อ (Marginable Securities) เป็น

ประกันในครั้งแรกเพื่อกำหนดอำนาจซื้อโดยต้องเป็นหลักทรัพย์ที่บริษัทอนุญาตรับเป็น

หลักประกันเท่านั้น

4. บริษัทหลักทรัพย์ฯ มีระบบการซื้อขายที่ควบคุมลูกค้าไม่สามารถซื้อเกินกว่าอำนาจซื้อที่

คำนวณได้ ณ ขณะใดขณะหนึ่ง และลูกค้าไม่สามารถขายโดยไม่มีหลักทรัพย์ในบัญชี

5. บริษัทหลักทรัพย์ฯ มีการกำหนดอัตรามาร์จิ้นเริ่มต้น การป้องกันความเสี่ยงของบริษัท

  หลักทรัพย์ฯ ที่เกี่ยวกับการกำหนดรายชื่อหลักทรัพย์
  การพิจารณาอนุมัติเปิดบัญชีให้กู้ยืมเพื่อซื้อหลักทรัพย์ในระบบ เครดิตบาลานซ์ (Credit
  Balance) พร้อมการปฏิบัติต่อเงินของลูกค้าให้แก่ลูกค้า
  และการปฏิบัติเกี่ยวกับการให้กู้ยืมเงินเพื่อซื้อหลักทรัพย์ในระบบเครดิตบาลานซ์ (Credit
  Balance) ตามประกาศของตลาดหลักทรัพย์ฯ
  และคณะกรรมการกำกับหลักทรัพย์และตลาดหลักทรัพย์

นโยบายการรับหลักประกัน

  บริษัทหลักทรัพย์ฯ มีนโยบายการรับทรัพย์สินเป็นหลักประกัน ซึ่งประกอบด้วย

  1. เงินสด

  2. หลักทรัพย์ที่จดทะเบียนในตลาดหลักทรัพย์ฯ

  3. ทรัพย์สินอื่นๆ ได้แก่

  3.1 พันธบัตรรัฐบาล

  3.2 พันธบัตรรัฐวิสาหกิจ

  3.3 พันธบัตรธนาคารแห่งประเทศไทย

  3.4 ตั๋วสัญญาใช้เงินที่ออกโดยบริษัทเงินทุนหรือบริษัทเครดิตฟองซิเอร์

  3.5 บัตรเงินฝากที่ออกโดยธนาคารพาณิชย์หรือบริษัทเงินทุน

  3.6 เลตเตอร์ออฟเครดิต

  3.7 หนังสือค้ำประกันที่ออกโดยธนาคารเพื่อเป็นประกันการชำระหนี้ในบัญชีมาร์จิ้น ของลูกค้า
  โดยธนาคารนั้นยินยอมรับผิดในฐานะลูกค้าชั้นดี

ทั้งนี้ บริษัทหลักทรัพย์ฯ จะรับทรัพย์สินอื่น ๆ ในข้อ 3. เป็นหลักประกันได้
จะต้องได้รับการอนุมัติจากคณะกรรมการพิจารณาวงเงิน และบริษัทหลักทรัพย์ฯ
จะรับหลักทรัพย์หรือทรัพย์สินที่วางเป็นหลักประกันได้
ก็ต่อเมื่อได้มีการทำนิติกรรมจดจำนำเป็นที่เรียบร้อยแล้ว

  การควบคุมและติดตามลูกค้าซื้อขายหลักทรัพย์ในบัญชีเครดิตบาลานซ์

บริษัทหลักทรัพย์ฯ
ได้ปรับปรุงนโยบายการควบคุมภายในและการบริหารความเสี่ยงในบัญชีเครดิตบาลานซ์โดยให้ความสำคัญเพิ่มเกี่ยวกับการกระจุกตัวในหลักทรัพย์
(Stock Concentration Limit) และกระบวนการเรียกหลักประกันเพิ่ม (Call Margin)
และการบังคับขาย (Force Sale)
ที่เคร่งครัดเพิ่มขึ้นและต้องแจ้งให้ผู้บริหารระดับสูงได้รับทราบอย่างต่อเนื่อง
โดยมีเกณฑ์การควบคุมสรุปได้ดังนี้

1.  ยอดหนี้รวมของลูกค้าทุกราย (Total Margin Loan) ต้องไม่เกิน 2 เท่าของเงินกองทุน

  บริษัทหลักทรัพย์ฯ

2.  ส่วนของหลักทรัพย์ยอดหนี้ต่อรายลูกค้า (Exposure to a Single Client) สูงสุดไม่เกิน

25% ของเงินกองทุนบริษัทหลักทรัพย์ฯ โดยต้องพิจารณาความเหมาะสมและสภาพ

คล่องของบริษัทหลักทรัพย์ฯ ในขณะนั้น โดยจะพิจารณาความสามารถในการชำระหนี้

ของลูกค้าเป็นหลัก

3.  การกระจุกตัวในหลักทรัพย์ใดๆ ในจำนวนมากกว่า 0.5% ของจำนวนหุ้นจดทะเบียน

(Stock Concentration per Client > 0.5% of Outstanding Share)

-   กรณีที่ลูกค้าถือหลักทรัพย์ใดๆ ในจำนวนมากกว่า 0.5% ของจำนวนหุ้นจดทะเบียน

แต่ไม่เกิน 1% ของจำนวนหุ้นจดทะเบียน ฝ่ายบริหารความเสี่ยงแจ้งให้หัวหน้า

เจ้าหน้าที่การตลาดรับทราบและให้ดูแลการซื้อเพิ่มของลูกค้า

-   กรณีที่ลูกค้าถือหลักทรัพย์ใด ๆ ในจำนวนตั้งแต่ 1% ของจำนวนหุ้นจดทะเบียนขึ้น

  ไป ฝ่ายบริหารความเสี่ยงรายงานให้คณะกรรมการพิจารณาวงเงินพิจารณาให้ซื้อเพิ่ม

หรือห้ามซื้อเป็นกรณีไปและรายงานให้คณะกรรมการบริษัทหลักทรัพย์ฯรับทราบ

4.  การกระจุกตัวในหลักทรัพย์ใดๆ ของลูกค้าทุกรายที่มากกว่า 5% ของจำนวนหุ้นจด

ทะเบียน (Total Credit Balance Clients Holding Any Stock > 5% of
Outstanding

Share)

-   กรณีที่ลูกค้าทุกรายถือครองหลักทรัพย์ใดหลักทรัพย์หนึ่งรวมกันมากกว่า 5% ของ

จำนวนหุ้นจดทะเบียน ฝ่ายบริหารความเสี่ยงรายงานให้คณะกรรมการพิจารณา

วงเงินพิจารณาไม่ให้ซื้อเพิ่มหรือห้ามซื้อเป็นกรณีไปและรายงานให้คณะกรรมการ

บริษัทหลักทรัพย์ฯ รับทราบ นอกจากนี้ เพื่อเป็นป้องกันล่วงหน้า หากหลักทรัพย์ใด

หลักทรัพย์หนึ่งมีการถือครองเกินกว่า 4% ก็ให้ติดตามอย่างไรก็ตาม และหากมีการ

กระจุกตัวเกินกว่า 5% และเป็นหลักทรัพย์ที่วางเป็นประกันการชำระหนี้ในบัญชีมาร์

จิ้นเกินกว่า 40% ของจำนวนหลักทรัพย์ที่จำหน่ายได้แล้วตามข้อมูลที่ตลาด

หลักทรัพย์เผยแพร่ คณะกรรมการพิจารณาวงเงินจะให้หัวหน้าเจ้าหน้าที่การตลาด

ดำเนินการลดจำนวนการกระจุกตัวลงทันที รวมถึงการพิจารณาปรับอัตรา IM

เพิ่มเติมได้

5.  หลักเกณฑ์การพิจารณาหลักทรัพย์ที่อนุญาตให้ซื้อได้ และ/หรือ รับเป็นหลักประกันเพิ่ม

(Marginable Securities) ในบัญชี Credit Balance

  บริษัทหลักทรัพย์ฯ กำหนดให้หลักทรัพย์ที่อนุญาตให้ซื้อได้ และ/หรือ
  นำมาเป็นหลักประกันเพิ่มในบัญชี Credit Balance (Marginable Securities)
  ต้องเป็นหลักทรัพย์ที่อยู่ในรายชื่อหลักทรัพย์ที่อนุญาตให้ซื้อได้ และ/หรือ
  นำมาเป็นหลักประกันเพิ่มในบัญชี Credit Balance (Marginable Securities)
  โดยพิจารณาจากสภาพคล่องและปัจจัยพื้นฐานของหลักทรัพย์
  รวมถึงข้อมูลจากทางการในที่มีการกำหนดให้ต้องวางเงินสดล่วงหน้าหรือปริมาณหลักทรัพย์ที่กระจุกตัวทั้งหมดในบัญชีมาร์จิ้นทั้งระบบ
  ทั้งนี้มีการจัดประชุมคณะกรรมการพิจารณาวงเงินเป็นประจำ
  เพื่อพิจารณาความเสี่ยงของบัญชีซื้อขายหลักทรัพย์และกำหนดแนวทางในการบริหารความเสี่ยงที่ทันต่อสถานการณ์ปัจจุบัน

6.  การเรียกหลักประกันเพิ่มและการชำระหนี้

บริษัทหลักทรัพย์ฯ จะมีการติดตามลูกหนี้ที่ต้องวางหลักประกันเพิ่มอย่างเคร่งครัด
โดยต้องวางหลักประกันเพิ่มเพื่อให้มูลค่าทรัพย์สินรวมของลูกหนี้สูงกว่ามูลค่าหลักประกันที่ต้องดำรงไว้
ทั้งนี้หากไม่ได้ดำเนินให้เสร็จสิ้นภายใน 5 วันทำการ บริษัทจะบังคับขายหลักประกันของลูกหนี้ต่อไป
นอกจากนี้หากมูลค่าทรัพย์สินรวมของลูกหนี้มีมูลค่าลดลงมากเนื่องจากราคาหลักทรัพย์ตกลงอย่างรุนแรง
โดยที่ยังไม่ได้ผ่านกระบวนการเรียกหลักประกันเพิ่ม บริษัทก็อาจทำการบังคับขายหลักประกันได้ทันที
(Real Time) เพื่อลดความเสี่ยงได้ทันที

บัญชีซื้อขายหลักทรัพย์ประเภทเครดิต บาลานซ์ กับ บริษัทหลักทรัพย์เพื่อธุรกิจหลักทรัพย์ (TSFC)

ในช่วงปีที่ผ่านมา ลูกค้าที่เปิดบัญชีซื้อขายหลักทรัพย์ประเภทเครดิตบาลานซ์กับ TSFC
ผ่านบริษัทหลักทรัพย์ฯ เริ่มมีจำนวนเพิ่มขึ้นเนื่องจาก TSFC มีการกลับมาประกอบธุรกิจ
โดยกระบวนการเปิดบัญชี เจ้าหน้าที่การตลาดจะดำเนินการจัดส่งชุดคำขอเปิดบัญชีให้กับลูกค้า
โดยตรวจสอบความครบถ้วนและความถูกต้องของข้อมูลลูกค้า พร้อมแนบความเห็น
แล้วจัดส่งให้ฝ่ายบริหารความเสี่ยง ซึ่งจะดำเนินการตรวจสอบความสมบูรณ์ของข้อมูลอีกครั้งหนึ่ง
และ ให้ผู้มีอำนาจของบริษัทหลักทรัพย์ฯ ลงนามรับรองสำเนาถูกต้อง แล้วจัดส่งให้กับ TSFC
เพื่อพิจารณารายละเอียด หลังจากนั้น TSFC จะแจ้งผลการอนุมัติวงเงินกู้ให้บริษัทหลักทรัพย์ฯทราบ
และ บริษัทหลักทรัพย์ฯ จะดำเนินการนัดลูกค้าเพื่อทำสัญญาเงินกู้กับ TSFC ต่อไป

บัญชีอินเตอร์เน็ต

  หมายถึง ระบบการซื้อขายหลักทรัพย์ ที่ลูกค้าสามารถส่งคำสั่งซื้อขายผ่านเครือข่าย

อินเตอร์เน็ต

การควบคุมและติดตามลูกค้าซื้อขายหลักทรัพย์ในบัญชี อินเตอร์เน็ต

  การติดตามและควบคุมการซื้อขายหลักทรัพย์ ใช้แนวทางเดียวกับบัญชีเงินสด

บัญชีซื้อขายสัญญาซื้อขายล่วงหน้า

หมายถึง บัญชีซื้อขายหลักทรัพย์ที่ลูกค้าจะซื้อขายโดยอ้างอิงดัชนีราคาตลาดหลักทรัพย์ (SET50
Index) ทั้งนี้ลูกค้าต้องวางเงินสดล่วงหน้าก่อนการซื้อขาย

  การควบคุมและติดตามลูกค้าซื้อขายหลักทรัพย์ในบัญชีซื้อขายสัญญาซื้อขายล่วงหน้า

บัญชีซื้อขายสัญญาซื้อขายล่วงหน้ามีความผันผวนและความเสี่ยงสูงเนื่องจากมีการปรับมูลค่าเงินฝากของลูกค้าทุกวันตามการปรับตัวของดัชนีราคาตลาดหลักทรัพย์
(Mark to Market) ลูกค้าจึงมีภาระต้องดำรงมูลค่าสินทรัพย์ (Equity Balance)
ให้สูงกว่ามูลค่าหลักประกันที่ต้องดำรงไว้ (Maintenance Margin)
หากลูกค้ามีมูลค่าสินทรัพย์ที่ต่ำกว่า บริษัทหลักทรัพย์ฯ
จะติดตามให้ลูกค้านำเงินสดมาวางเป็นหลักประกันเพิ่มภายในวันทำการถัดไป
หากไม่ดำเนินการก็จะพิจารณาบังคับขายในวันทำการที่ 2 อย่างเคร่งครัด

ในส่วนของการติดตามป้องกันความเสี่ยงของบัญชีซื้อขายสัญญาซื้อขายล่วงหน้า บริษัทหลักทรัพย์ฯ
ได้มีนโยบายการควบคุมภายในและการบริหารความเสี่ยงในรูปแบบเดียวกับบัญชีเครดิตบาลานซ์โดยให้ความสำคัญเพิ่มเกี่ยวกับการกระจุกตัวในสัญญาซื้อขายล่วงหน้า
(Series Concentration Limit) และกระบวนการเรียกหลักประกันเพิ่ม (Call Margin)
และการบังคับขาย (Force Sale)
ที่เคร่งครัดเพิ่มขึ้นและต้องแจ้งให้ผู้บริหารระดับสูงได้รับทราบอย่างต่อเนื่อง
โดยมีเกณฑ์การควบคุมทั้งในจำนวนการถือครองสัญญาซื้อขายล่วงหน้าของบริษัทและจำนวนการถือครองสัญญาซื้อขายล่วงหน้าต่อราย

นโยบายเรื่องการผิดนัดชำระราคา

บริษัทหลักทรัพย์ฯ มีนโยบายเรื่องการผิดนัดชำระราคาดังต่อไปนี้

1.  เมื่อมีการผิดนัดชำระราคา
    บัญชีจะถูกดำเนินการห้ามซื้อจนกว่าลูกค้าจะทำการชำระราคารวมทั้งค่าปรับที่เกิดขึ้นทั้งหมดอย่างครบถ้วน
    และเจ้าหน้าที่การตลาดจัดทำบันทึกรายละเอียดการผิดนัดชำระราคา
    พร้อมทั้งชี้แจงเหตุผลให้ฝ่ายบริหารความเสี่ยงทราบ

2.  กรณีที่มีการผิดนัดชำระราคา 3 ครั้งภายใน 6 เดือน หรือขอให้นำค่าขายหักกลบค่าซื้อ (Net
    Offset) บัญชีของลูกค้าจะต้องถูกดำเนินการลดวงเงินซื้อขายหลักทรัพย์ลงอย่างน้อยครึ่งหนึ่ง
    หรือปิดบัญชี กรณีอื่นๆ ต้องได้รับการอนุมัติจากคณะกรรมการพิจารณาวงเงิน

3.  กรณีบัญชีอินเตอร์เน็ต ถ้ามีการผิดนัดชำระราคา หรือขอให้นำค่าขายหักกลบค่าซื้อ (Net
    Offset) จะต้องดำเนินการปิดบัญชี หรือเปลี่ยนประเภทบัญชีเป็นบัญชีเงินสด (Cash
    Balance) หรือเจ้าหน้าที่การตลาดรับหนี้เสียทั้งจำนวน กรณีอื่นๆ
    ต้องได้รับอนุมัติจากคณะกรรมการพิจารณาวงเงิน

    0.  3.1.2 ธุรกิจการลงทุนในหลักทรัพย์

บริษัทหลักทรัพย์ฯ
มีนโยบายที่จะลงทุนในหลักทรัพย์ทั้งประเภทตราสารหนี้และตราสารทุนและหน่วยลงทุน
รวมทั้งนโยบายการลงทุนในต่างประเทศ โดยผ่านการกลั่นกรองจากคณะกรรมการการลงทุน

คณะกรรมการการลงทุนซึ่งเป็นคณะบุคคลที่ได้รับการแต่งตั้งจากคณะกรรมการบริษัทหลักทรัพย์ฯ
มีอำนาจหน้าที่และความรับผิดชอบ ดังนี้

1. กำหนดนโยบายหลักเกณฑ์ เงื่อนไข การลงทุน วงเงินการลงทุนเพื่อบัญชีบริษัทฯ

รวมถึงการเปลี่ยนแปลงวงเงินการลงทุนเพื่อบัญชีบริษัท

2. กำหนดบทลงโทษพนักงานผู้ดูแลการลงทุนที่ไม่ปฏิบัติตามเกณฑ์ที่ทางการและ

บริษัทกำหนด

3. พิจารณาอนุมัติบัญชีรายชื่อหลักทรัพย์ที่สามารถลงทุน และต้องห้ามลงทุน รวมทั้ง

การอนุมัติผ่อนผันหรือยกเว้นข้อจำกัดต่างๆที่กำหนดไว้เป็นอำนาจหน้าที่ของ

คณะกรรมการการลงทุน

4. พิจารณาทบทวนนโยบายและมาตรการการบริหารความเสี่ยงให้เหมาะสม

นโยบายและการพิจารณาการลงทุน

การพิจารณาการลงทุนของบริษัทหลักทรัพย์ฯ มีหลักเกณฑ์การพิจารณาโดยสรุป ดังนี้

- เป็นหลักทรัพย์ที่มีพื้นฐานดี ผลการดำเนินงานดี มีแนวโน้มการเติบโตต่อเนื่อง ให้

ผลตอบแทนที่ดีตามภาวะตลาดและมีสภาพคล่องดี และผ่านการอนุมัติจาก

คณะกรรมการการลงทุน

- คณะกรรมการลงทุนหรือผู้ที่ได้รับมอบหมายจากคณะกรรมการบริษัทหลักทรัพย์ฯ

เป็นผู้มีอำนาจอนุมัติรายการการลงทุนในหลักทรัพย์ โดยวงเงินรวมทั้งหมดที่ได้รับ

อนุมัติให้ลงทุนเพื่อบัญชีบริษัท ทั้งตราสารทุนและอนุพันธ์รวมไม่เกิน 1,495 ล้าน

บาท ประกอบด้วยประเภทลงทุนรายวัน(Proprietary Trade)จำนวน 1,425 ล้านบาท

และประเภทลงทุนระยะยาว(Long Tern Investment) จำนวน 70 ล้านบาท

- คณะกรรมการลงทุนเป็นผู้กำหนดวัตถุประสงค์การลงทุนและนโยบายการลงทุน

โดยให้มีเงื่อนไขว่าบริษัทหลักทรัพย์ฯ จะต้องดำรงอัตราส่วนเงินกองทุนสภาพ

คล่องสุทธิ NCR ได้ตามหลักเกณฑ์ที่ทางการกำหนด

ขอบเขตการลงทุน

การลงทุนของบริษัทแบ่งออกเป็นประเภทต่าง ๆ ดังนี้

  1. ตราสารทุนสำหรับบัญชีเพื่อการลงทุนระยะสั้น (Proprietary Trade) ได้แก่  ตราสารทุน

  และตราสารอนุพันธ์ ที่คณะกรรมการการลงทุนอนุมัติให้ลงทุนได้ (Approved List) โดย

  หลักทรัพย์ต้องคัดเลือกจาก SET100 โดยหากจะลงทุนนอกเหนือจาก Approved List

  สามารถลงทุนได้แต่ต้องเป็นหลักทรัพย์    ที่ติดอันดับ 40 อันดับแรก ของหลักทรัพย์ที่มี

  ปริมาณการซื้อขายสูงสุด ในขณะนั้นๆ

  2. ตราสารการลงทุนสำหรับบัญชีเพื่อการลงทุนระยะยาว ( Investment Port ) ได้แก่
  ตราสาร

  หนี้ภาครัฐและหุ้นกู้เอกชนที่มีสภาพคล่องทางการเงินสูง มีอันดับความน่าเชื่อถือ  ตรา

  สารทุนและตราสารอนุพันธ์ในประเทศที่มีปัจจัยพื้นฐานดี และ กองทุนรวม (unit-trust) ที่

  ออกโดยบริษัทหลักทรัพย์จัดการกองทุน  ที่มีความน่าเชื่อถือ   มีนโยบายการลงทุนที่

  ชัดเจน และไม่ขัดต่อนโยบายการลงทุนบริษัท  รวมถึง หลักทรัพย์ในต่างประเทศที่มี

  พื้นฐานดี  เช่น พันธบัตรที่ออกโดยรัฐบาล รัฐวิสาหกิจ องค์กรระหว่างประเทศ เป็นต้น

การบริหารความเสี่ยง

  1. บัญชีการลงทุนระยะสั้น (Proprietary Trade) โดยสรุปมี ดังนี้

-   จำกัดวงเงินการถือครองหลักทรัพย์ใดหลักทรัพย์หนึ่ง ณ ขณะใดขณะหนึ่ง ไม่เกิน 40 %
    ของวงเงินซื้อขายที่ได้รับการอนุมัติของแต่ละบัญชี หรือสูงสุดไม่เกิน 50 ล้านบาท

-   จำกัดวงเงินการถือครองหลักทรัพย์ใดหลักทรัพย์หนึ่ง ณ  สิ้นวัน ไม่เกิน  15 %
    ของวงเงินซื้อขายรวม

-   จำกัดวงเงินการถือครองหลักทรัพย์สูงสุดแต่ละบัญชี ณ สิ้นวัน
    และอนุญาตเฉพาะหลักทรัพย์ที่เป็น    หุ้นสามัญ โดยมูลค่าถือครองสูงสุดคิดตามต้นทุนไม่เกิน
    15% ของวงเงินแต่ละบัญชีการลงทุน ณ สิ้นวัน
    โดยที่มูลค่าการถือครองรวมทุกบัญชีการลงทุนไม่เกิน 225 ล้านบาท

-   กรณีตราสารทุนจำกัดผลขาดทุนแต่ละบัญชี ณ ขณะใดขณะหนึ่งต่อวันต้องไม่เกิน 0.5 %
    ของวงเงินแต่ละบัญชี

-   กรณีตราสารอนุพันธ์จำกัดผลขาดทุน  แต่ละบัญชี ณ ขณะใดขณะหนึ่งต่อวัน ไม่เกิน 10 %
    ของวงเงินแต่ละบัญชี

-   กรณีผู้ดูแลบัญชีการลงทุนมีบัญชีการลงทุนตราสารทุนและตราสารอนุพันธ์
    จุดตัดขาดทุนเมื่อรวมกันแล้ว ต้องไม่เกิน 0.5% ของวงเงินตราสารทุน

  2.   บัญชีเพื่อการลงทุนระยะยาว ( Investment Port)   จำกัดผลขาดทุนเกินกว่าร้อยละ
  5 ของ

  ราคาทุนสำหรับตราสารหนี้  และเกินกว่าร้อยละ 10 สำหรับ  ตราสารทุน ให้พิจารณา

  ดำเนินการขายหรือลดการลงทุน  หากไม่มีการขายหรือลดการลงทุน ให้นำเหตุผลชี้แจง

  ต่อคณะกรรมการลงทุนเพื่อตัดสินใจ  และรายงานแจ้งต่อคณะกรรมการบริษัทผ่านคณะ

  กรรการบริหารในการประชุมครั้งถัดไป

การวิเคราะห์ข้อมูลเพื่อตัดสินใจ

คณะกรรมการการลงทุนจะตัดสินใจลงทุนโดยใช้ข้อมูลจากบทวิเคราะห์ปัจจัยพื้นฐานที่ครอบคลุมการวิเคราะห์เศรษฐกิจ
อุตสาหกรรม กิจการ และผู้บริหาร และการวิเคราะห์ทางเทคนิค
เพื่อเป็นข้อมูลสนับสนุนในการตัดสินใจลงทุน และเพื่อกำหนดช่วงเวลาในการลงทุน

การกำกับดูแลให้เป็นไปตามหลักเกณฑ์หรือนโยบายการลงทุนที่บริษัทกำหนด โดยสรุปมีดังนี้

  1.
  ฝ่ายบริหารความเสี่ยงจะทำหน้าที่ในการติดตามและควบคุมดูแลให้ผู้ดูแลแต่ละบัญชีซื้อขายให้ปฏิบัติเป็นไปตามแนวทางการบริหารความเสี่ยงที่บริษัทกำหนดเป็นรายวัน
  โดยหากพบว่า
  บัญชีเพื่อการลงทุนใดมีการซื้อขายไม่เป็นไปตามแนวทางที่กำหนดจะให้ผู้ดูแลบัญชีชี้แจงและรายงานให้หัวหน้าฝ่ายการลงทุนเพื่อทราบหรือพิจารณาตามแต่กรณีที่เห็นสมควรเพื่อให้คณะกรรมการพิจารณาความผิด/ลงโทษต่อไป 
   

1.  ฝ่ายกำกับและตรวจสอบการปฏิบัติงานจะทำหน้าที่กำกับดูแลการซื้อขายให้เป็นไปตาม

หลักเกณฑ์ที่ตลาดหลักทรัพย์ฯ กำหนด

3. ฝ่ายบริหารจะรายงานผลการดำเนินการงานให้คณะกรรมการบริษัทเพื่อทราบและให้การ

ติดตามการลงทุนเป็นรายเดือน

3.1.3 การเป็นที่ปรึกษาการลงทุน

ปัจจุบันบริษัทหลักทรัพย์ฯ ยังไม่ได้มีการให้บริการในด้านนี้

3.1.4 การเป็นที่ปรึกษาทางการเงินและการจัดจำหน่ายหลักทรัพย์

บริษัทหลักทรัพย์ฯ
ได้รับความเห็นชอบจากทางสำนักงานคณะกรรมการกำกับหลักทรัพย์และตลาดหลักทรัพย์
ในการดำเนินธุรกิจที่ปรึกษาทางการเงิน โดยมีระยะเวลาได้รับความเห็นชอบ 5 ปี ตั้งแต่วันที่ 3
มกราคม 2546 ถึงวันที่ 2 มกราคม 2551 ซึ่งต่อมาบริษัทหลักทรัพย์ฯ
มีนโยบายปรับโครงสร้างกลุ่มโดยการแยกธุรกิจที่ปรึกษาทางการเงินออกไปอยู่ภายใต้การดำเนินงานของ
บริษัท โกลเบล็ก แอ็ดไวเซอรี่ จำกัด และสำนักงาน ก.ล.ต.
ได้อนุมัติให้โอนการได้รับความเห็นชอบที่ให้ไว้ต่อบริษัทหลักทรัพย์ฯ ไปยังบริษัท โกลเบล็ก
แอ็ดไวเซอรี่ จำกัด โดยมีระยะเวลาได้รับความเห็นชอบส่วนที่เหลือ ตั้งแต่วันที่ 11 พฤษภาคม
2547 ถึงวันที่ 2 มกราคม 2551 และบริษัท โกลเบล็ก แอ็ดไวเซอรี่ จำกัด
ได้รับความเห็นชอบจากทางสำนักงานคณะกรรมการกำกับหลักทรัพย์และตลาดหลักทรัพย์ให้เป็นที่ปรึกษาทางการเงินต่อไปอีกโดยมีกำหนดระยะเวลา
5 ปี ตั้งแต่วันที่ 1 มกราคม 2551 ถึงวันที่ 31 ธันวาคม 2555 ต่อมาเมื่อวันที่ 1 ธันวาคม 2552
บริษัท โกลเบล็ก แอ็ดไวเซอรี่ จำกัด
ได้ระงับการประกอบธุรกิจที่ปรึกษาทางการเงินเป็นการชั่วคราว อย่างไรก็ตาม บริษัทหลักทรัพย์
โกลเบล็ก จำกัด ได้จัดตั้งฝ่ายวาณิชธนกิจ
เพื่อประกอบธุรกิจการเป็นที่ปรึกษาการเงินในเดือนมิถุนายน 2552
ได้รับความเห็นชอบจากทางสำนักงานคณะกรรมการกำกับหลักทรัพย์และตลาดหลักทรัพย์ให้เป็นที่ปรึกษาทางการเงินมีกำหนดระยะเวลา
5 ปี ตั้งแต่วันที่ 4 สิงหาคม 2552 ถึงวันที่ 3 สิงหาคม 2557

นอกจากนี้บริษัทหลักทรัพย์ฯ ยังมีนโยบายในการสนับสนุนการเสนอขายแบบครบวงจร เช่น
การเป็นผู้จัดการการจำหน่ายหลักทรัพย์ต่อเนื่องจากการให้บริการเป็นที่ปรึกษาทางการเงิน
การร่วมรับประกันการจำหน่ายหลักทรัพย์ทุกประเภท เช่น หุ้นสามัญ หุ้นบุริมสิทธิ์ หุ้นกู้
หุ้นกู้ควบตราสารอนุพันธ์ ตลอดจนการเป็นตัวแทนจำหน่ายหลักทรัพย์ต่าง ๆ เป็นต้น

สำหรับการบริการจัดจำหน่ายและรับประกันการจำหน่ายหลักทรัพย์นั้น บริษัทหลักทรัพย์ฯ
มีนโยบายเป็นผู้จัดจำหน่ายและรับประกันการจัดจำหน่ายตราสารต่างๆ ทั้งตราสารหนี้
และตราสารทุน ผลงานที่สำคัญของบริษัทหลักทรัพย์ฯ
ด้านการเป็นผู้จัดจำหน่ายหลักทรัพย์ประเภทหุ้นสามัญ ได้แก่
การเป็นผู้จัดการการจำหน่ายและรับประกันการจำหน่าย
การเป็นผู้ร่วมจัดจำหน่ายและรับประกันการจำหน่าย
และการเป็นตัวแทนจำหน่ายหลักทรัพย์ของบริษัทต่าง ๆ ดังนี้

+---------+------------------------------+----------------------------+
| ปี       | บริษัท                         | การเป็นผู้จำหน่ายหลักทรัพย์       |
+=========+==============================+============================+
| 2548    | บมจ. สมบูรณ์ แอ๊ดวานซ์ เทคโนโลยี  | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ซิงเกิ้ล พอยท์ พาร์ท         | ผู้จำหน่ายหุ้นที่ออกใหม่ต่อประชาชน  |
|         | (ประเทศไทย)                  |                            |
+---------+------------------------------+----------------------------+
|         | บมจ. โซลาร์ตรอน               | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. สหมิตร เครื่องกล           | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. อินโดรามา โพลีเมอร์ส       | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. อีซึ่น เพ้นท์                | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. ปริญสิริ                   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. พรีบิลท์                   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. กรุงไทยคาร์เร้นท์ แอนด์ ลีส   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ซีเอสพี สตีลเซ็นเตอร์        | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ.ไทยฮา                    | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. สตีล อินเตอร์เทค           | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. พลาสติค และหีบห่อไทย       | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2549    | บมจ. จี สตีล                   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ซิตี้ สตีล                  | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. เอกรัฐวิศวกรรม            | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. รถไฟฟ้ากรุงเทพ            | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ยูเนี่ยน ปิโตรเคมีคอล จำกัด   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2550    | บมจ. ยูนิค เอ็นจิเนียริ่ง แอนด์      | ผู้จำหน่ายหุ้นที่ออกใหม่ต่อประชาชน  |
|         | คอนสตรัคชั่น                    |                            |
|         |                              | ผู้จำหน่ายหุ้นที่ออกใหม่ต่อประชาชน  |
|         | บมจ. ไทยง้วนเมทัล              |                            |
+---------+------------------------------+----------------------------+
|         | บมจ. มิลล์คอนสตีลอินดัสทรีส์        | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2551    | บมจ. ซาบีน่า                   | ผู้จำหน่ายหุ้นที่ออกใหม่ต่อประชาชน  |
|         |                              |                            |
|         | บมจ. เอเชียซอฟท์               | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2552    | บมจ. สยาม โกลบอลเฮ้าส์         | ผู้จำหน่ายหุ้นที่ออกใหม่ต่อประชาชน  |
|         |                              |                            |
|         | บมจ. เซาท์เทิร์นสตีล             | ผู้จำหน่ายหุ้นที่ออกใหม่ต่อประชาชน  |
|         |                              |                            |
|         | บมจ. เกียรติธนาขนส่ง            | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2553    | บมจ. ไอเอฟเอส แคปปิตอล        | ผู้จำหน่ายหุ้นที่ออกใหม่ต่อประชาชน  |
|         | (ประเทศไทย)                  |                            |
|         |                              | ผู้จำหน่ายหุ้นที่ออกใหม่ต่อประชาชน  |
|         | บมจ. ซิมโฟนี่ คอมมูนิเคชั่น         |                            |
+---------+------------------------------+----------------------------+
| 2554    | บมจ.สาลี่คัลเล่อร์                | ผู้จำหน่ายหุ้นที่ออกใหม่ต่อประชาชน  |
|         |                              |                            |
|         | บมจ.เชาว์ สตีล อินดัสทรี้          | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+

3.1.5 ธุรกิจการเป็นตัวแทนสนับสนุนการขายและรับซื้อคืนหน่วยลงทุน

บริษัทหลักทรัพย์ฯ ได้ขยายธุรกิจด้านการเป็นตัวแทนสนับสนุนการขายและรับซื้อคืนหน่วยลงทุน
โดยในปีที่ผ่านมาบริษัทหลักทรัพย์ฯ
เป็นตัวแทนการขายและรับซื้อคืนหน่วยลงทุนกับบริษัทหลักทรัพย์จัดการกองทุนรวมจำนวนทั้งสิ้น 10
แห่ง ได้แก่

1.  บริษัทหลักทรัพย์จัดการกองทุน เอ็มเอฟซี จำกัด ( มหาชน )

2.  บริษัทหลักทรัพย์จัดการกองทุน อยุธยา จำกัด

3.  บริษัทหลักทรัพย์จัดการกองทุน กรุงไทย จำกัด (มหาชน)

4.  บริษัทหลักทรัพย์จัดการกองทุน กสิกรไทย จำกัด

5.  บริษัทหลักทรัพย์จัดการกองทุน ธนชาต จำกัด

6.  บริษัทหลักทรัพย์จัดการกองทุน ไอเอ็นจี ( ประเทศไทย ) จำกัด

7.  บริษัทหลักทรัพย์จัดการกองทุน แอสเซท พลัส จำกัด

8.  บริษัทหลักทรัพย์จัดการกองทุนรวม วรรณ จำกัด

9.  บริษัทหลักทรัพย์จัดการกองทุนรวมทหารไทยจำกัด

10. บริษัทหลักทรัพย์จัดการกองทุนรวม ฟินันซ่า จำกัด

    6.  ธุรกิจกองทุนรวมส่วนบุคคล

บริษัทหลักทรัพย์ฯ ได้รับใบอนุญาตประกอบธุรกิจจัดการกองทุนส่วนบุคคลเมื่อวันที่ 28 มกราคม 2551
และได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้เริ่มประกอบธุรกิจได้ตั้งแต่วันที่
1 ตุลาคม 2551 เป็นต้นไป
เพื่อให้กองทุนส่วนบุคคลเป็นทางเลือกให้แก่ผู้ที่ต้องการลงทุนอย่างมีประสิทธิภาพ
โดยผู้จัดการกองทุนที่ได้รับการขึ้นทะเบียนกับสำนักงานคณะกรรมการหลักทรัพย์และตลาดหลักทรัพย์แล้ว
และมีความรู้และมากด้วยประสบการณ์
จะบริหารเงินลงทุนตามนโยบายลงทุนและความเสี่ยงที่ลูกค้ายอมรับได้อย่างรอบคอบ
ระมัดระวังอย่างมืออาชีพ โดยคำนึงถึงผลประโยชน์ของลูกค้าเป็นสำคัญ บริษัทฯ
ยังได้กำหนดให้มีคณะกรรมการลงทุนกองทุนส่วนบุคคล
ทำหน้าที่ให้มุมมองในภาพกว้างแก่ผู้จัดการกองทุน กำหนด Stock Universe
พิจารณาผลการดำเนินงานตลอดจนความเสี่ยงของแต่ละกองทุน บริษัทหลักทรัพย์ฯ
ได้เลือกใช้โปรแกรมการจัดการกองทุนส่วนบุคคลที่มีประสิทธิภาพสูง ทั้งยังได้แต่งตั้งผู้รับฝากทรัพย์สิน
(Custodian) ที่มีคุณสมบัติตามข้อกำหนดของทางการ
โดยทรัพย์สินของลูกค้าจะแยกออกจากทรัพย์สินของบริษัทฯ และของกองทุนอื่น บริษัทหลักทรัพย์ฯ
มุ่งมั่นที่จะจัดการลงทุนโดยยึดหลักประโยชน์สูงสุดของลูกค้า (Fiduciary Duty)
ความซื่อสัตย์สุจริต (Duty of Loyalty) ความระมัดระวัง (Duty of Care)
ยึดหลักความเป็นอิสระในการจัดการกองทุน
การป้องกันความขัดแย้งทางผลประโยชน์และการเปิดเผยข้อมูล

7.  ธุรกิจการเป็นตัวแทนซื้อขายสัญญาล่วงหน้า

ตลาดตราสารอนุพันธ์ TFEX ได้เปิดให้บริการมากกว่า 5 ปี โดยหากแบ่งตามชนิดสินทรัพย์อ้างอิง
ล่าสุด TFEX มีสินค้าทั้งหมด 7 ชนิด ได้แก่ SET 50 Index Futures, SET50 Index
Options, Gold Futures, Single Stock Futures, Oil Futures และ Interest
Rate Futures แต่หากแบ่งเป็นขนาดของสัญญา และตามชนิดหุ้นสินทรัพย์อ้างอิงแล้วด้วยนั้น
ในตลาด TFEX จะมีทั้งหมด 37 ชนิด สำหรับบริษัทหลักทรัพย์ โกลเบล็ก จำกัด
ได้เข้าร่วมเป็นบริษัทสมาชิกของตลาดอนุพันธ์แห่งประเทศไทย เมื่อ ก.ย. 2551
ซึ่งมีมูลค่าการซื้อขายรวมในปี 2551 ที่ 17,768 สัญญา คิดเป็นสัดส่วนการตลาดที่ร้อยละ 0.41
ตั้งแต่ปี 2552 เป็นต้นมา บริษัทหลักทรัพย์ฯ
มีนโยบายในการกระจายแหล่งที่มาของรายได้ที่หลากหลาย
และตลาดอนุพันธ์ก็เป็นเป้าหมายหนึ่งในการขยายโครงสร้างรายได้ ดังนั้น บริษัทหลักทรัพย์ฯ
จึงมีนโยบายและแผนการตลาดต่างๆ สนับสนุนกับธุรกิจตราสารอนุพันธ์
ทั้งการเพิ่มปริมาณใบอนุญาตเจ้าหน้าที่การตลาดด้านอนุพันธ์
การให้ความรู้ด้านอนุพันธ์แบบเฉพาะเจาะจงสินค้าให้แก่ลูกค้าหลักทรัพย์
เพื่อสร้างความหลากหลายในการลงทุน ประกอบกับการประชาสัมพันธ์เชิงการตลาดต่างๆ
จึงเป็นผลให้ปริมาณการซื้อขายตราสารอนุพันธ์ของบริษัทหลักทรัพย์ฯ เพิ่มขึ้นเป็นจำนวน 446,469
สัญญา (1,837 สัญญา/วัน) คิดเป็นร้อยละ 7.26 ของปริมาณการซื้อขายของทั้งตลาด
จัดอยู่ในอันดับที่ 3 ของมูลค่าการซื้อขายทั้งหมดในปี 2552 และปี 2553 ปริมาณการซื้อขายฯ
เพิ่มเป็นจำนวน 1,211,266 สัญญา (4,984 สัญญา/วัน) คิดเป็นร้อยละ 13.40
ของปริมาณการซื้อขายของทั้งตลาดขึ้นเป็นอันดับที่ 1 ของตลาด จำนวนบัญชีซื้อขายตราสารอนุพันธ์
1,875 บัญชี สำหรับในปี 2554 ทั้งตลาด TFEX มีปริมาณการซื้อขายทั้งหมดเป็นจำนวน
10,027,116 สัญญา หรือคิดเป็น 41,095 สัญญาต่อวัน โดยหากเทียบกับปี 2553
ปริมาณการซื้อขายจะเติบโตขึ้นร้อยละ 122 และ 121 ตามลำดับ ในปี 2554 บริษัทหลักทรัพย์ฯ
มีปริมาณการซื้อขายสัญญาในตลาด TFEX จำนวน 2,261,157 สัญญา มีส่วนแบ่งตลาดร้อยละ
11.28 ของตลาด ซึ่งยังคงเป็นอันดับ 1 ของตลาดเป็นปีที่ 2 ต่อเนื่อง
หรือเฉลี่ยปริมาณการซื้อขายเท่ากับ 41,095 สัญญาต่อวัน เปรียบเทียบกับปีก่อนหน้าเติบโตขึ้น 87
และ 86 เปอร์เซ็นต์ ทั้งนี้ เนื่องจากตลาด TFEX
มีการเปิดตลาดซื้อขายในช่วงกลางคืนของสินค้าในตลาดโลหะมีค่าอย่างโกลด์ฟิวเจอร์สและซิลเวอร์ฟิวเจอร์ส
ทำให้บริษัทหลักทรัพย์ฯ มีรายได้เพิ่มจากค่านายหน้าเพิ่มขึ้นร้อยละ 103 เมื่อเทียบกับปีก่อนหน้า
แต่มีส่วนแบ่งตลาดใน TFEX อยู่ที่ร้อยละ 11.28 ลดลงจากปี 2553 แต่จำนวนบัญชีนักลงทุนใน
TFEX ของบริษัทหลักทรัพย์ฯ เพิ่มขึ้นร้อยละ 61 จาก 1,875 บัญชี เป็น 3,025 บัญชี

ภาวการณ์ซื้อขายของตลาดตราสารอนุพันธ์

ในปี 2554 ตลาดอนุพันธ์แห่งประเทศไทย
มีการเปิดซื้อขายสัญญาล่วงหน้าในช่วงกลางคืนพร้อมกับเปิดสินค้าตัวใหม่อย่างซิลเวอร์ฟิวเจอร์ส
ตั้งแต่วันที่ 20 มิถุนายน 2554
ที่ผ่านมาเปิดโอกาสให้นักลงทุนสามารถใช้ประโยชน์จากความผันผวนของราคาที่มักจะเกิดขึ้นในช่วงกลางคืนเพื่อหากำไร
หรือลดความเสี่ยงของการลงทุนได้ เช่นเดียวกับการเปิดซื้อขายสัญญาล่วงหน้าราคาน้ำมันดิบ Brent
เมื่อวันที่ 17 ตุลาคม 2554 ที่ผ่านมา ซึ่งเป็นสินค้าตัวที่ 3 ที่มีการซื้อขายในช่วง Night Session

ทั้งนี้ แนวโน้มการขยายตลาดอนุพันธ์ในปี 2555 ตลาด TFEXจะมีการเปิดซื้อขายสินค้าตัวใหม่อย่าง
Currency Futures โดยอัตราแลกเปลี่ยนที่จะเริ่มซื้อขายเป็นตัวแรกคือ บาทต่อดอลลาร์สหรัฐ
โดย 1 สัญญาคาดว่าจะมีมูลค่าเท่ากับ 10,000 เหรียญสหรัฐ
ซึ่งถือว่าเป็นสินค้าที่น่าจะให้ประโยชน์กับผู้ประกอบธุรกิจที่ได้รับผลกระทบจากอัตราแลกเปลี่ยนที่มีความผันผวนสูงในช่วง
3-4 ปีหลัง เพื่อใช้ในการบริหารและลดความเสี่ยงดังกล่าว
หรือเพื่อช่วงให้นักลงทุนที่สนใจในการเก็งกำไรค่าเงินบาทมีทางเลือกเพิ่มขึ้นอีกทางหนึ่ง อีกทั้งตลาด
TFEX จะมีการแต่งตั้งผู้ดูแลสภาพคล่องในตลาดล่วงหน้าน้ำมันดิบ Brent ของไทย
ซึ่งทางบริษัทหลักทรัพย์ฯ ถือว่าเป็นบริษัทที่อยู่ในการถูกเลือกให้ทำหน้าที่ดังกล่าวเป็นรายแรก
ประกอบกับแผนงานส่งเสริมการขายทั้งการตั้งชมรมนักลงทุน GBS-TFEX Club และโปรโมชั่นต่างๆ
อีกทั้งการเพิ่มศักยภาพให้ทีม Proprietary Trade ของบริษัทหลักทรัพย์ฯ ในสินค้า TFEX
ให้มีมากยิ่งขึ้น จะช่วยให้รักษาอันดับ 1 ในส่วนแบ่งการตลาดในปี 2555 ได้

ปัจจัยลบที่อาจทำให้ตลาดอนุพันธ์ไม่เติบโตตามเป้าได้แก่ 1) สินค้าคู่แข่งของ TFEX อย่าง
Derivatives Warrant ที่ซื้อขายในตลาดหลักทรัพย์ 2)
มูลค่าหลักประกันที่เพิ่มขึ้นของนักลงทุนในแต่ละสินค้าเนื่องจากความผันผวนของราคาสินทรัพย์อ้างอิงมีสูงขึ้นและ
3) ค่าธรรมเนียมตลาดหุ้นที่ลดลงทำให้นักลงทุนที่จะหันมาตลาดอนุพันธ์น้อยลง

ปัจจัยที่อำนวยต่อการเติบโต 1) ผลิตภัณฑ์ใหม่ที่เข้ามาในปี 2555 2)
การจัดกิจกรรมให้กับลูกค้าและนักลงทุน
โดยจะนำเสนอทั้งความรู้และกิจกรรมที่จะช่วยให้นักลงทุนและพนักงานของบริษัทหลักทรัพย์ฯ
ประสบความสำเร็จในตลาด TFEX ได้มากขึ้น 3)
การเพิ่มศักยภาพภายใต้การบริหารความเสี่ยงที่เคร่งครัดในทีม Proprietary Trade
จะช่วยให้ปริมาณการซื้อขายที่เพิ่มขึ้นแต่ความเสี่ยงลดลง และ 4)
แนวโน้มการซื้อขายตราสารอนุพันธ์ทางการเงินและสินค้าโภคภัณฑ์มีการเติบโตในภูมิภาค

โดยทางบริษัทหลักทรัพย์ฯ ตั้งเป้าว่าส่วนแบ่งตลาดในปี2555 จะเกินร้อยละ 10
และคาดว่าจะมีจำนวนบัญชีทั้งหมดมากกว่า 4,000 บัญชี

  ค) บริษัท โกลเบล็ก คอนเนค จำกัด (เดิมชื่อบริษัท โกลเบล็ก แอ็ดไวเซอรี่ จำกัด)

บริษัทได้จัดตั้งบริษัทย่อย คือ บริษัท โกลเบล็ก แอ็ดไวเซอรี่ จำกัด เมื่อวันที่ 13 พฤษภาคม 2546
เพื่อทำธุรกิจการเป็นที่ปรึกษาทางการเงิน
และได้แจ้งระงับการปฏิบัติหน้าที่เป็นที่ปรึกษาทางการเงินเมื่อเดือนธันวาคม 2552
ต่อมาในเดือนกรกฎาคม 2553 ได้เปลี่ยนชื่อเป็น บริษัท โกลเบล็ค คอนเนค จำกัด
และได้เปลี่ยนธุรกิจจากที่ปรึกษาทางการเงินเป็นการให้บริการข้อมูลสารสนเทศและจำหน่ายอุปกรณ์คอมพิวเตอร์

ง) บริษัท เอเซีย อิควิตี้ เวนเจอร์ จำกัด

บริษัทได้จัดตั้งบริษัทย่อย คือ บริษัท เอเซีย อิควิตี้ เวนเจอร์ จำกัด เมื่อวันที่ 15 มิถุนายน 2549
เพื่อดำเนินธุรกิจในการลงทุน ร่วมลงทุนในบริษัทอื่น ที่ไม่เกี่ยวข้องกับธุรกิจการเงิน
ในลักษณะเงินร่วมลงทุน (Venture Capital Fund) โดยมีขั้นตอนและนโยบายการลงทุนดังนี้

1. ศึกษาข้อมูลวิเคราะห์ความเป็นไปได้ของโครงการที่จะเข้าไปร่วมลงทุน โดยบริษัทจะเข้าไป

วิเคราะห์ลักษณะของธุรกิจ พิจารณาโครงการในอนาคต ทำการตรวจสอบงบการเงินอย่าง

ละเอียด รวมทั้งประเด็นทางด้านกฎหมายที่เกี่ยวข้อง ร่วมกับผู้เชี่ยวชาญเฉพาะด้าน หาก

พิจารณาแล้วมีความเป็นไปได้สูงที่จะเข้าลงทุน จึงจะกำหนดโครงสร้างการเข้าร่วมทุนและ

เงื่อนไขต่างๆ ซึ่งผลตอบแทนที่คาดหวังจากการลงทุนคือเงินปันผลรับและส่วนต่างราคาทุน

หากบริษัทที่เข้าลงทุนนั้นสามารถเข้าเป็นบริษัทจดทะเบียนในตลาดหลักทรัพย์

2. ลักษณะการลงทุน บริษัทให้ความสำคัญในธุรกิจขนาดกลางและขนาดย่อม (SMEs) ที่มีโอกาส

การเติบโตสูง เป็นธุรกิจที่ภาครัฐมีนโยบายส่งเสริมสนับสนุน และเป็นธุรกิจที่เป็นประโยชน์ต่อ

ระบบเศรษฐกิจของประเทศ ทั้งนี้ ธุรกิจเป้าหมายของบริษัท เอเซีย อิควิตี้ เวนเจอร์ จำกัด ที่จะ

เข้าไปลงทุนจะเป็นในส่วนของภาคการผลิต และการบริการที่ไม่ใช่ธุรกิจการเงิน

3.2 การตลาดและภาวการณ์แข่งขัน

  (ก) ภาวะอุตสาหกรรมและการแข่งขันของธุรกิจค้าทองคำแท่ง

กลุ่มลูกค้าเป้าหมาย

นักลงทุนทั่วไปและผู้ประกอบการร้านทองที่สนใจใช้ทองคำแท่งเพื่อการลงทุนและการออม

การนำเสนอสินค้าและบริการ

ทองคำแท่งที่ทางบริษัท นำเสนอให้แก่กลุ่มเป้าหมาย ได้แก่

1) ทองคำแท่งที่มีความบริสุทธิ์ 96.50% น้ำหนัก 5 บาท, 10 บาท, 20 บาท, และ 50 บาท

2) ทองคำแท่งที่มีความบริสุทธิ์ 99.99% น้ำหนัก 1 กิโลกรัม

บริการที่ทางบริษัทนำเสนอให้แก่กลุ่มลูกค้าเป้าหมายได้แก่

1) โครงการออมทอง เพื่อให้ลูกค้าทยอยซื้อทองคำแท่งโดยอาศัยหลักการเฉลี่ยต้นทุนด้วย

เงินลงทุนคงที่

2) บริการรับ-ส่งทองคำแท่งภายในเขตกรุงเทพมหานคร

3) บริการชำระค่าซื้อ-ขายทองคำผ่านทางระบบตัดเงินอัตโนมัติผ่านบัญชีธนาคาร

บริษัทได้มีการเพิ่มฐานลูกค้าใหม่จากการร่วมออกบูธในงานสัมมนาและเข้าร่วมกิจกรรมต่างๆของสถาบันการเงินต่างๆ
และตลาดหลักทรัพย์ เช่น การร่วมออกบูธในงาน Money Expo และงาน Set in the City
รวมไปถึงการจัดบูธเพื่อนำเสนอสินค้าและบริการในงานสัมมนาต่าง ๆ ยิ่งไปกว่านี้บริษัท
ยังมีการจัดงานสัมมนาการลงทุนในทองคำขึ้นอย่างสม่ำเสมอ
เพื่อให้ความรู้แก่นักลงทุนเกี่ยวกับการลงทุนในตลาดทองคำและขยายฐานลูกค้า

สภาวะการแข่งขันในปี 2554

เนื่องจากธุรกิจการเป็นผู้ค้าทองคำแท่งต้องมีเงินลงทุนสูง
รวมถึงต้องอาศัยความรู้และประสบการณ์ในตลาดทองคำเพื่อให้สามารถตอบสนองความต้องการของนักลงทุนในทองคำได้
ในช่วงปี 2554 ที่ผ่านมา มีบริษัทผู้ค้าทองคำที่อยู่ในตลาดได้เพิ่มสินค้าและบริการเพื่อขยายฐานลูกค้า
และตอบสนองต่อความต้องการของตลาดได้อย่างครอบคลุมมากยิ่งขึ้น

เมื่อพิจารณาถึงการแบ่งส่วนตลาดในตลาดทองคำแท่งนั้น สามารถแบ่งได้เป็น 2 กลุ่มหลักๆ คือ

1. นักลงทุนรายใหญ่ ที่มีการลงทุนในทองคำอย่างสม่ำเสมอ และมีมูลค่าการซื้อขายทองคำสูง ซึ่งนัก

ลงทุนในกลุ่มนี้มีเพียงไม่กี่ราย ดังนั้น อำนาจการต่อรองด้านราคาของนักลงทุนกลุ่มนี้จึงค่อนข้าง

สูง การแข่งขันในกลุ่มนี้จึงมักจะเป็นรูปแบบของการแข่งขันด้านราคา อย่างรุนแรงในกลุ่มนี้

  2. นักลงทุนรายกลางถึงรายย่อย เป็นนักลงทุนที่มีมูลค่าการลงทุนปานกลาง
  ลงทุนตามสภาวะตลาด มี

  การจำกัดวงเงินลงทุน และอาจเลือกลงทุนในผลิตภัณฑ์อื่นๆ ในตลาดทุน (เช่น หลักทรัพย์ หรือ
  อนุพันธ์) เพิ่มเติมด้วย
  การแข่งขันในตลาดนี้มักจะเป็นการแข่งขันในด้านบริการที่จะช่วยในการอำนวยความสะดวกให้แก่นักลงทุนในด้านต่างๆ
  การคิดค้นนวัตกรรมใหม่ๆในการลงทุนในทองคำ รวมไปถึงการจัดกิจกรรมส่งเสริมการตลาด
  การประชาสัมพันธ์ผ่านสื่อต่างๆ และโปรโมชั่นต่างๆ เป็นต้น

แนวโน้มสภาวะการแข่งขัน

เนื่องจากสภาวะสงครามด้านราคาที่เกิดขึ้นอย่างต่อเนื่องมาตั้งแต่ช่วงปี 2552
ทำให้เป็นการยากต่อบริษัทในการทำกำไรจากนักลงทุนกลุ่มที่เป็นรายใหญ่
จึงคาดว่าแนวโน้มของสภาวะการแข่งขันในอนาคตจะหันมาแข่งขันกันในด้านของบริการ
ช่องทางการนำเสนอสินค้าและบริการ การใช้สื่อประชาสัมพันธ์ และโปรโมชั่นต่างๆมากยิ่งขึ้น
เพื่อลดแรงกดดันจากการแข่งขันทางด้านราคา
ในขณะเดียวกันเนื่องจากราคาทองคำได้ปรับตัวสูงขึ้นอย่างรวดเร็วทำให้นักลงทุนรายกลางและรายย่อยน่าจะหันมาให้ความสนใจและต้องการลงทุนในทองคำมากยิ่งขึ้น
บริษัทผู้ค้าทองคำจะหันมาให้ความสนใจกับการพัฒนาสินค้าและบริการเพื่อตอบสนองนักลงทุนกลุ่มนี้มากยิ่งขึ้น
เช่น การเพิ่มขนาดของสินค้าทองคำ ทำให้สามารถเลือกซื้อทองคำขนาดที่เล็กลง
และเพิ่มโครงการลงทุนด้วยเงินลงทุนที่เท่ากันทุกๆ เดือนเพื่อการเฉลี่ยต้นทุน
เพื่อสนองความต้องการของนักลงทุนรายย่อย

แนวโน้มราคาทองคำโลกและทองคำในประเทศ

ราคาทองคำโลก ณ สิ้นปี 2554 ที่ผ่านมาปรับตัวเพิ่มขึ้นประมาณ 190 ดอลล่าร์สหรัฐฯ
ต่อทรอยออนซ์ หรือเพิ่มขึ้นประมาณ 13.38% เมื่อเทียบกับราคาทองคำต้นปีที่มีราคาอยู่ที่ 1,420
ดอลล่าร์สหรัฐฯ ต่อทรอยออนซ์ โดยระดับราคาของทองคำเริ่มปรับตัวขึ้นตั้งแต่ช่วงต้นปี
เนื่องจากได้รับผลต่อเนื่องจากมาตรการ Quantitative Easing ครั้งที่ 2
ที่มีการอัดฉีดเงินเข้าสู่ระบบการเงินของสหรัฐฯ ทำให้มีปริมาณเงินเคลื่อนย้ายไปยังสินทรัพย์ต่าง ๆ
โดยหลังจากช่วงกลางปี 2554 เป็นต้นมา
ราคาทองคำได้ปรับตัวสูงเพิ่มขึ้นอีกเนื่องจากความกังวลเรื่องปัญหาวิกฤตหนี้สาธารณะของประเทศในทวีปยุโรปที่เริ่มส่งผลกระทบต่อความเชื่อมั่นของนักลงทุนมากขึ้น
นักลงทุนจึงหันมาลงทุนในทองคำซึ่งถูกมองว่าเป็นสินทรัพย์ที่มีความปลอดภัยสูง (Safe Haven)
ทำให้ราคาทองคำปรับตัวขึ้นไปทำราคาสูงที่สุดในประวัติศาสตร์ที่ 1,920 ดอลล่าร์สหรัฐฯ
ต่อทรอยออนซ์ในช่วงไตรมาสที่ 3 หลังจากนั้นก็เริ่มมีการขายเพื่อทำกำไรออกมาเป็นระยะ
ทำให้ราคาทองคำปรับตัวลดลงมาอยู่ที่ 1,650-1,750 ดอลล่าร์สหรัฐฯ ต่อทรอยออนซ์
และราคาทองคำก็ยังปรับตัวลงอย่างต่อเนื่องหลังจากทางสหภาพยุโรปไม่มีมาตรการที่มีประสิทธิ
ภาพและเป็นที่ยอมรับมากเพียงพอที่จะช่วยแก้ปัญหาหนี้สาธารณะของประเทศในทวีปยุโรปได้และธนาคารกลางของสหรัฐฯ
หรือ FED ก็ไม่มีการประกาศมาตรการกระตุ้นเศรษฐกิจรอบใหม่ รวมถึงไม่มีมาตรการ
Quantitative Easing ครั้งที่ 3 จึงทำให้นักลงทุนทยอยขายทองคำออกมา ทำให้ราคาทองคำ ณ
สิ้นปีปรับตัวลงมาอยู่ที่ระดับ 1,550-1,650 ดอลล่าร์สหรัฐฯ ต่อทรอยออนซ์

สำหรับราคาทองคำในประเทศ ณ สิ้นปี 2554 ปรับตัวเพิ่มขึ้นเป็นจำนวนเงิน 3,850 บาทต่อทองคำ
1 บาท หรือเพิ่มขึ้นประมาณ 19.15% เมื่อเทียบกับราคาทองคำ ณ สิ้นปี 2553
โดยสาเหตุที่ราคาทองคำในประเทศปรับตัวเพิ่มขึ้นมากกว่าราคาทองคำในตลาดโลกเป็นเพราะอัตราแลกเปลี่ยนเงินบาทเมื่อเทียบกับดอลล่าร์สหรัฐฯอ่อนค่าลง
1.22 บาท/ดอลล่าร์สหรัฐฯ หรือราว 4.06% เมื่อเทียบกับต้นปี

สำหรับแนวโน้มราคาทองคำโลกในปี 2555
คาดว่าแนวโน้มการเคลื่อนไหวของราคาทองคำในไตรมาสที่ 1
อาจได้รับแรงกดดันจากวิกฤตหนี้สาธารณะของประเทศในทวีปยุโรป
เนื่องจากหลายประเทศมีปริมาณหนี้ที่จะถึงกำหนดเวลาชำระค่อนข้างมาก
หากประเทศเหล่านั้นไม่สามารถหาเงินมาชำระคืนเงินกู้ได้ทันเวลา
จะทำให้ค่าเงินยูโรและราคาทองคำปรับตัวลดลง

นอกจากนี้ ยังมีการคาดการณ์ว่าในกรณีที่เศรษฐกิจมีแนวโน้มชะลอตัวลงทางธนาคารกลางของสหรัฐฯ
หรือ FED อาจจะมีมาตรการใหม่ๆ ออกมากระตุ้นเศรษฐกิจเพิ่มเติม
ซึ่งราคาทองคำโลกอาจจะปรับตัวขึ้นสูงกว่า 2,000 ดอลล่าร์สหรัฐฯ ต่อทรอยออนซ์ได้
แต่หากเศรษฐกิจไม่ชะลอตัวดังที่คาดการณ์ไว้
อาจทำให้ปริมาณเงินเริ่มเคลื่อนย้ายกลับไปยังประเทศสหรัฐฯ
ซึ่งจะทำให้ทองคำก็ได้รับความสนใจน้อยลง

ทั้งนี้ ควรระวังเรื่องวัฏจักรราคาของทองคำด้วย เนื่องจากในอดีตที่ผ่านมาวัฏจักรราคาทองคำ 1
รอบจะใช้เวลาระหว่าง 12 – 20 ปี ซึ่งหากรวมปีนี้ราคาทองคำได้ปรับตัวเพิ่มขึ้นไปแล้ว 12 ปี
จึงมีความเป็นไปได้ที่ในปี 2555 ราคาทองคำอาจจะไม่ปรับตัวเพิ่มขึ้นอย่างมากเหมือนปีที่ผ่านๆ มา

แนวโน้มการเคลื่อนไหวของราคาทองคำโลก ปี 1990-2011

[]

ที่มา:รอยเตอร์,GBX

สถานะการถือครองทองคำของกองทุน SPDR Gold Trust ที่เป็นกองทุน ETF
ทองรายใหญ่ของโลก

[]

ที่มา: Bloomberg, GBX

การจัดหาผลิตภัณฑ์หรือบริการ

ธุรกรรมของบริษัทส่วนใหญ่มีลักษณะเป็นแบบซื้อมาขายไป
การจัดหาทองคำของบริษัทเพื่อจัดจำหน่ายนอกจากจะนำเข้าจากต่างประเทศในตรายี่ห้อที่เชื่อถือได้แล้ว
ยังครอบคลุมถึงการรับซื้อทองคำจากลูกค้าในประเทศอีกด้วย
ซึ่งหากพิจารณาจากยอดรับซื้อทองคำในปีที่ผ่านมา ยังไม่มีผู้จัดจำหน่ายหรือลูกค้ารายใดมีสัดส่วนเกิน
30% ของยอดรับซื้อทั้งหมด
จึงไม่ถือว่าบริษัทพึ่งพาผู้จัดจำหน่ายหรือลูกค้ารายใดรายหนึ่งอย่างมีนัยสำคัญ
และหลังจากที่บริษัทจัดหาทองคำได้แล้ว บริษัทจะนำไปจำหน่ายให้กับลูกค้าที่ต้องการซื้อต่อไป
แต่ถ้าหากเป็นตรายี่ห้ออื่นทั้งทองคำในประเทศและต่างประเทศ
บริษัทจะนำเข้าโรงหลอมในประเทศที่เป็นพันธมิตรทางธุรกิจกับทางบริษัทเพื่อตีตรายี่ห้อ GLOBLEX

[]

ขั้นตอนการซื้อขายทองคำแท่งกับบริษัท

บริษัทเปิดให้บริการซื้อขายทองคำแท่งผ่านทางโทรศัพท์ และที่ทำการของบริษัท
โดยมีทั้งระบบโอนเงิน และตัดผ่านบัญชีธนาคารอัตโนมัติ
ซึ่งหลังจากที่ลูกค้าเปิดบัญชีซื้อขายกับทางบริษัทแล้ว
ลูกค้าจะต้องโอนเงินวางมัดจำเพื่อส่งคำสั่งซื้อขายกับบริษัทในระดับถัดไป
เมื่อคำสั่งซื้อขายนั้นเป็นที่ยอมรับจากทั้ง 2 ฝ่าย
บริษัทจะแจ้งยอดเงินที่ต้องชำระและนัดวันส่งมอบทองในกรณีที่ลูกค้ามาซื้อทองคำกับบริษัท
และบริษัทจะแจ้งยอดเงินที่ต้องโอนให้กับลูกค้าและนัดวันรับมอบทองในกรณีที่ลูกค้ามาขายทองคำให้กับบริษัท

  (ข) ภาวะอุตสาหกรรมและการแข่งขันของธุรกิจหลักทรัพย์

ดัชนีตลาดหลักทรัพย์แห่งประเทศไทย ณ สิ้นปี 2554 ปิดที่ระดับ 1,025.32 จุด
ซึ่งปรับตัวลดลงร้อยละ 0.72 จากปี 2553
ซึ่งในรอบปีที่ผ่านมีปัจจัยหลากหลายที่ส่งกระทบต่อการลงทุนของนักลงทุนทั้งปัจจัยที่เป็นผลบวก เช่น
ปัญหาการเมืองภายในประเทศที่ได้รับการแก้ไขให้มีเสถียรภาพในระดับที่ดีขึ้น
การเข้ามาของเงินทุนต่างประเทศ และปัจจัยที่มีผลลบ ในเรื่องปัญหาเศรษฐกิจหนี้ยุโรป
ปัญหาวิกฤตการณ์น้ำท่วม ทำให้มีผลต่อดัชนีหลักทรัพย์และปริมาณการซื้อขายฯ

มูลค่าการซื้อขายเฉลี่ยต่อวันทั้งปี 2554 รวม SET และ MAI อยู่ที่มูลค่า 29,473 ล้านบาท
ซึ่งเพิ่มขึ้นร้อยละ 1.40 เมื่อเทียบกับปี 2553 ที่มีมูลค่าการซื้อขายเฉลี่ยต่อวันที่ 29,066 ล้านบาท

ภาวะธุรกิจหลักทรัพย์โดยรวมตั้งแต่ปี 2550 ถึง 2554 มีรายละเอียดตามตารางต่อไปนี้

  -------------------------------------------------------------------------------------------------
                                        2550        2551        2552        2553        2554
  ------------------------------------- ----------- ----------- ----------- ----------- -----------
  มูลค่าซื้อขายหลักทรัพย์(ล้านบาท)              4,271,820   3,981,230   4,428,979   7,033,947   7,191,481

  มูลค่าการซื้อขายหลักทรัพย์เฉลี่ยต่อวัน(ล้านบาท)   17,436      16,119      18,226      29,066      29,473

  มูลค่าหลักทรัพย์รวมตามราคาตลาด(ล้านบาท)     6,674,338   3,590,376   5,912,232   8,389,812   8,485,006

  ดัชนีราคาหลักทรัพย์ SET (จุด)               858.10      449.96      734.54      1,032.76    1,025.32

  ดัชนีราคาหลักทรัพย์ MAI (จุด)               272.37      162.93      215.30      272.79      264.23

  อัตราเงินปันผลตอบแทน SET (%)             3.31        6.57        3.65        2.92        3.72

  อัตราส่วนราคาปิดต่อกำไรต่อหุ้น SET (เท่า)     12.63       7.01        25.56       15.35       12.07

  จำนวนหลักทรัพย์จดทะเบียนใน SET            581         580         588         623         755

  จำนวนหลักทรัพย์จดทะเบียนใน MAI            54          59          75          84          93
  -------------------------------------------------------------------------------------------------

ที่มา : ตลาดหลักทรัพย์แห่งประเทศไทย

แนวโน้มธุรกิจหลักทรัพย์ในปี 2555

คาดว่าจะขยายตัวเพิ่มขึ้นได้ดีขึ้นกว่าปี 2554
จากแนวทางการเปิดเสรีการจัดเก็บค่าธรรมเนียมการซื้อขายหลักทรัพย์
โดยผ่านการควบคุมโดยสมาคมหลักทรัพย์ฯ
ทำให้แนวโน้มการแข่งขึ้นมีแนวโน้มสูงขึ้นเพื่อรองรับการเปิดเสรี เหตุผลที่สำคัญประการหนึ่งก็คือ
การรวมเป็นประชาคมเศรษฐกิจอาเซียน (ASEAN Economic Communitu)
ซึ่งมีการกำหนดเป้หมายภายในปี 2558
ประเทศสมาชิกอาเซียนทุกประเทศจะต้องผ่อนคลายมาตรการดานเงินทุนเคลื่อนย้ายมากขึ้น (Free
flow of capital) เพื่อเอื้อต่อการพัฒนาตลาดการเงินของภูมิภาค
และแผนการเชื่อมโยงตลาดทุนในอาเซียน ตลอดจนแผนพัฒนาตลาดทุนของไทยเอง
ซึ่งล้วนต้องการให้มีการผ่อนคลายมาตรการด้านเงินทุนเคลื่อนย้ายมากขึ้น
ซึ่งน่าจะรองรับการเปิดเสรีในอัตราที่เร่งขึ้นจากภายในปีนี้ได้ และทำอย่างต่อเนื่องมากขึ้น
เพื่อนักลงทุนไทยจะได้มีทางเลือกการลงทุนที่เพิ่มมากขึ้นและได้ประโยชน์จากต้นทุนการซื้อขายที่ลดลงทั้งนี้เป็นผลมากจากการแข่งขัน

บริษัทหลักทรัพย์ฯ มีแนวโน้มที่จะต้องพัฒนาปรับปรุงคุณภาพการบริการให้มีประสิทธิภาพสูงขึ้น
การพัฒนาผลิตภัณฑ์ที่ผ่านมา เช่น สินค้าอนุพันธ์ ธุรกิจการให้ยืมและขอยืมหลักทรัพย์ กองทุนรวม
จะส่งผลให้มีการบริหารความเสี่ยงของนักลงทุนมากขึ้น
บริษัทจะต้องมีทางเลือกที่หลากหลายเพื่อรองรับการจัดสรรการลงทุนดังกล่าวภายใต้ความเสี่ยงที่ลูกค้ายอมรับได้
เพื่อตอบสนองกับกลุ่มลูกค้าระดับบนที่มีความต้องการด้านการเงินและการลงทุนที่ซับซ้อนขึ้น
การขยายการให้บริการไปยังช่องทาง Internet มากขึ้น
ควบคู่กับการผลักดันบทวิเคราะห์วิจัยที่น่าเชื่อถือเป็นบริการที่สำคัญ
การรักษาความสัมพันธ์กับลูกค้าในลักษณะเฉพาะเจาะจง
รวมถึงการเตรียมพร้อมกับการแข่งขันด้านราคา
อีกทั้งยังต้องมีความจำเป็นในการลดต้นทุนทางการเงิน
ต้นทุนการทำธุรกรรมให้สามารถแข่งขันกึ่งเสรีได้
ดังนั้นธุรกิจหลักทรัพย์จำเป็นจะต้องกำหนดลูกค้ากลุ่มเป้าหมายที่ชัดเจนและมุ่งสร้างความแตกต่างด้านผลิตภัณฑ์
เพื่อเพิ่มปริมาณการซื้อขายให้สูงขึ้น

ผลกระทบจากอัตราดอกเบี้ย

ด้านอัตราดอกเบี้ยนโยบายมีแนวโน้มที่จะปรับตัวลดลงในระยะสั้น ไตรมาส 1/2555-ไตรมาส
3/2555 เนื่องจากวิกฤตน้ำท่วมใหญ่ผ่านมา
โดยสมมติฐานว่าจะไม่กระทบต่อศักยภาพของประเทศในระยะยาว ทั้งนี้เพื่อเป็นการกระตุ้นเศรษฐกิจ
การลงทุนและการบริโภค
เหตุผลอีกประการหนึ่งคือแรงกดดันจากภาวะเงินเฟ้อที่มีผลต่ออัตราดอกเบี้ยนโยบายเป็นหลักนั้น
ได้มีการปรับลดลง จากการฟื้นตัวของอุปสงค์ในประเทศที่ช้าลง
ราคาสินค้าชะลอตัวตามภาวะเศรษฐกิจโลก

ผลการประชุมคณะกรรมการนโยบายการเงิน วันที่ 25 มกราคม 2555
ประเมินความเสี่ยงด้านเงินเฟ้อมีผลไม่มาก
ในขณะที่ปัญหาเศรษฐกิจโลกที่ยืดเยื้อยังคงเป็นปัจจัยลบต่อการขยายตัวเศรษฐกิจไทย
จึงมีมติเป็นเอกฉันท์ลดอัตราดอกเบี้ยนโยบายลงร้อยละ 0.25 เป็นร้อยละ 3.00 ต่อปี
และประเมินว่าการผ่อนคลายอัตราดอกเบี้ยนโยบายจะสนับสนุนกระบวนการฟื้นฟูธุรกิจให้กลับสู่ภาวะปกติได้เร็วขึ้น
โดยเฉพาะช่วยฟื้นความเชื่อมั่นของภาคเอกชนให้ดีขึ้น แต่ยังคงมีความเปราะบาง
สำหรับการคาดการณ์แนวโน้มดอกเบี้ยมีแนวโน้มที่จะกลับตัวขึ้นในช่วงปลายปีทั้งนี้เป็นผลมาจาก
อุปสงค์ในประเทศที่จะเพิ่มขึ้นหลังผ่านช่วงของการฟื้นฟูเหตุการณ์อุทกภัย
จากนโยบายกระตุ้นการค้าขายและการลงทุนของภาครัฐ
จะเป็นปัจจัยที่ทำให้ความเสี่ยงด้านเงินเฟ้อเพิ่มสูงขึ้น

ผลกระทบจากค่าเงินบาท

สำหรับแนวโน้มค่าเงินบาทในปีนี้ คาดว่าจะมีแนวโน้มอ่อนค่าในระยะยาว
และมีการแข็งค่าขึ้นในระยะสั้นบ้างเป็นบางช่วงเวลา ซึ่งเป็นแนวโน้มที่สอดคล้องกับค่าเงินในภูมิภาค
จากความเสี่ยงในตลาดการเงินโลกที่เพิ่มขึ้น แนวโน้มการคาดการณ์ภาวการณ์ฟื้นตัวเศรษฐกิจสหรัฐฯ
ที่มีแนวโน้มของการจ้างงานที่ดีขึ้นตามคาด แต่จะยังขยายตัวต่ำกว่าระดับศักยภาพไปอีกระยะหนึ่ง
จากข้อจำกัดด้านการคลังในการกระตุ้นเศรษฐกิจเพิ่มเติมและราคาอสังหาริมทรัพย์ที่ยังลดลงต่อเนื่อง
สำหรับเศรษฐกิจเอเชียส่วนใหญ่ชะลอตัวลงตามภาวะการส่งออกที่เริ่มลดน้อยถอยลงจากผลกระทบเศรษฐกิจโลกที่ขยายตัวช้าลง
รวมทั้งสาเหตุที่สำคัญอีกประการหนึ่งคือ ปัญหาหนี้สาธารณะในประเทศยุโรปที่สำคัญ เช่น กรีซ อิตาลี
ความไม่มั่นใจที่เพิ่มสูงขึ้นจากสถาบันจัดอันดับเครดิตที่อาจจะปรับลดอันดับความน่าเชื่อของประเทศในยูโรโซนลงได้อีกในอนาคต
ในขณะที่แนวทางการแก้ไขหรือมาตรการแก้ไขปัญหาหนี้สาธารณะในยุโรปยังไม่มีความชัดเจน
ซึ่งเป็นสิ่งที่ตลาดการเงินเฝ้าติดตามอย่างใกล้ชิด เนื่องจากหากมีความชัดเจน
นั่นหมายความว่าโอกาสที่จะเกิดการผิดนัดชำระหนี้จะลดลง
ส่งผลให้เกิดความผันผวนในทิศทางอัตราแลกเปลี่ยน
ในรูปของการเปลี่ยนการถือครองสินทรัพย์สกุลเงิน หรือสินทรัพย์เสี่ยงมากขึ้น
นโยบายและลักษณะการตลาดที่สำคัญของธุรกิจหลักทรัพย์

1. กลยุทธ์การแข่งขันในธุรกิจหลักทรัพย์

ธุรกิจหลักทรัพย์เป็นธุรกิจที่แปรผันโดยตรงกับสภาพเศรษฐกิจ
และสภาวะการเมืองโดยรวมทั้งในระดับประเทศภูมิภาค และระดับโลก โดยในช่วงครึ่งปีแรกของปี
2554 ที่ผ่านมา วิกฤตการณ์การเมืองเป็นในทิศทางที่ดี และมีเสถียรภาพมากขึ้น อย่างไรก็ตามเมื่อ
ภาวะเศษรฐกิจภาระหนี้ยุโรป และวิกฤตการณ์น้ำท่วมในประเทศ
ส่งผลกระทบทำให้การลงทุนซบเซาในช่วงไตรมาส 4/2554
ซึ่งเมื่อเปรียบเทียบจากปริมาณการซื้อขายฯ เฉลี่ยต่อวันของหลักทรัพย์ (SET&MAI) ช่วงครึ่งปีแรก
(ม.ค.-มิ.ย. 54) อยู่ที่ 30,431 ล้านบาทต่อวัน ลดลงเหลือ 27,630 ล้านบาทต่อวันในช่วง
ครี่งปีหลัง (ก.ค.-ธ.ค.54)

ภาพรวมการเคลื่อนไหวของดัชนีตลาดหลักทรัพย์แห่งประเทศไทย (SET) เริ่มเปิดศักราช เมื่อวันที่
4 ม.ค. 54 ดัชนีปิดที่ 1,032.76 จุด และได้ปรับตัวสูงสุดที่ 1,144.14 จุด เมื่อ ส.ค.54
และลงต่ำลงมาอยู่ที่ 855.45 จุด เมื่อ ต.ค.54 โดยมีมูลค่าการซื้อขายเฉลี่ยต่อวัน 28,854.34
ล้านบาทต่อวัน เพิ่มขึ้นจากปี 53 ซึ่งอยู่ที่28,668.97 ล้านบาทต่อวัน คิดเป็นร้อยละ 0.65
โดยโครงสร้างลูกค้าที่ซื้อขายหลักทรัพย์ในตลาดฯ ปี 54 แบ่งเป็นสัดส่วนลูกค้ารายย่อยร้อยละ 55 ,
สัดส่วนลูกค้าต่างประเทศร้อยละ 23 , สัดส่วนลูกค้าสถานบันร้อยละ 9
และบัญชีเพื่อการลงทุนของบริษัทร้อยละ 13

อย่างไรก็ตาม แม้ว่าปริมาณการซื้อขายหลักทรัพย์โดยรวมของตลาดทุนไทยเพิ่มสูงขึ้น
แต่ผลกระทบทางด้านรายได้ค่าธรรมเนียมยังเป็นผลกระทบหลักของธุรกิจหลักทรัพย์
เนื่องจากรายได้หลักของธุรกิจยังพึ่งพารายได้ค่าธรรมเนียมจากการซื้อขายหลักทรัพย์
ซึ่งทางการได้เริ่มบังคับใช้หลักเกณฑ์ค่าธรรมเนียมเสรี โดยในปี 2553-54
เป็นการคิดอัตราค่าธรรมเนียมแบบขั้นบันได และในปี 2555
จะเริ่มใช้ต่อรองอัตราค่าธรรมเนียมเสรี ดังนั้น บริษัทหลักทรัพย์ โกลเบล็ก จำกัด
จึงกำหนดนโยบายที่จะขยายขอบเขตการดำเนิน
ธุรกิจเพื่อให้มีรายได้ประเภทอื่นเพิ่มเติมนอกเหนือจากค่าธรรมเนียมจากการซึ้อขายหลักทรัพย์
เพื่อลดการพึ่งพิงรายได้ค่าธรรมเนียมจากการซื้อขายหลักทรัพย์แต่เพียงอย่างเดียว โดยเริ่มตั้งแต่ปี
2551 บริษัทหลักทรัพย์ฯ ได้ขอใบอนุญาตซื้อขายตราสารอนุพันธ์ และในปี 2552
ได้จัดตั้งฝ่ายค้าตราสารทุน และอนุพันธุ์ ซึ่งมีหน้าที่เพื่อทำการลงทุนผ่านตลาดหลักทรัพย์
และตลาดตราสารอนุพันธ์ โดยมีนโยบายการลงทุนอยู่ภายใต้กรอบการลงทุนของบริษัท และในปี
2553 บริษัทได้ยืนขอใบอนุญาตประกอบธุรกรรมยืม และให้ยืมหลักทรัพย์
และได้รับความเห็นชอบทำธุรกรรมจาก กลต. เป็นที่เรียบร้อยแล้ว

ดังนั้น ในปี 2555 บริษัทหลักทรัพย์ฯ จึงได้กำหนดแผนกลยุทธ์ทางธุรกิจ และแผนการตลาดไว้ว่า
จะมุ่งเน้นการให้บริการแบบครบวงจร ภายใต้การเติบโตอย่างมีคุณภาพและมั่นคง บริหารโดยยึดหลัก
ธรรมาภิบาล บริษัทหลักทรัพย์ฯ มีนโยบายรักษาฐานลูกค้าเดิม
ตลอดจนขยายฐานลูกค้าใหม่ด้วยการให้บริการที่ตรงตามความต้องการของลูกค้าแต่ละกลุ่ม อาทิ
การเปิดส่วนงานธุรกิจตัวแทนซื้อขายหน่วยลงทุนของกองทุนรวม
การขยายตลาดลูกค้าสถานบันต่างประเทศ การขยายตลาดธุรกิจยืม และให้ยืมหลักทรัพย์
พัฒนาระบบเทคโนโลยีสารสนเทศให้สอดคล้องกับการพัฒนาตลาดทุนไทย
ของตลาดหลักทรัพย์แห่งประเทศไทย พัฒนารายงานบทวิเคราะห์ให้ครอบคลุมกลุ่มลูกค้าในประเทศ
และต่างประเทศ อย่างมีคุณภาพ เพื่อสนองความต้องการของลูกค้าได้ดีขึ้น
รวมทั้งขยายและเพิ่มประสิทธิภาพช่องทางการจำหน่ายเพื่ออำนวยความสะดวกแก่ลูกค้ามากขึ้น

สำหรับในงานด้านวิเคราะห์หลักทรัพย์นั้น บริษัทหลักทรัพย์ฯ
มีทีมงานสนับสนุนที่มีประสบการณ์ด้านการให้บริการข้อมูลการวิเคราะห์
ทั้งทางด้านพื้นฐานและเทคนิคการลงทุนในหลักทรัพย์ที่มีคุณภาพและทันต่อเหตุการณ์แก่ลูกค้า
ทั้งนี้เพื่อเป็นข้อมูลให้ลูกค้าของบริษัทหลักทรัพย์ฯได้ใช้ประกอบการพิจารณาลงทุนให้เหมาะสมกับภาวการณ์ลงทุนของลูกค้าแต่ละรายในแต่ละช่วงเวลา
ในปี 2554 บริษัทหลักทรัพย์ฯได้จัดทำข้อมูลวิเคราะห์บริษัทจดทะเบียนทั้งสิ้น 80 บริษัท
ซึ่งประกอบด้วยบริษัทใน SET50 จำนวน 45 บริษัท สำหรับในปี 2555 บริษัทหลักทรัพย์ฯ
มีเป้าหมายเน้นให้ความสำคัญกับคุณภาพของบทวิเคราะห์อย่างต่อเนื่อง
ในขณะเดียวกันจะจัดทำบทวิเคราะห์หลักทรัพย์เพิ่มขึ้นให้สอดคล้องกับหุ้นที่เข้าจดทะเบียนใหม่
ผู้ที่สนใจสามารถศึกษารายละเอียดได้ใน www.globlex.co.th

นอกจากนั้น บริษัทหลักทรัพย์ฯ ยังได้จัดทำรายงานวิเคราะห์ด้านตราสารอนุพันธ์เป็นประจำทุกวัน ทั้ง
SET50 Index Futures and Options, Gold Futures และ Single Stock Futures
เพื่อเป็นการให้ความรู้และเป็นข้อมูลประกอบการตัดสินใจลงทุนในตราสารอนุพันธ์ดังกล่าวแก่ลูกค้าอีกด้วย

2. ลักษณะลูกค้าในธุรกิจหลักทรัพย์

บริษัทหลักทรัพย์ฯ เป็นสมาชิกตลาดหลักทรัพย์แห่งประเทศไทย หมายเลข 25
มีมูลค่าการซื้อขายหลักทรัพย์ตลอดทั้งปี 2554 รวม 607,595 ล้านบาท และปี 2553 อยู่ที่
602,686 ล้านบาท คิดเป็นส่วนแบ่งการตลาดในปี 2554 ร้อยละ 2.25
ของมูลค่าซื้อขายรวมของตลาดหลักทรัพย์แห่งประเทศไทยและตลาดหลักทรัพย์ใหม่
โดยมีสถิติมูลค่าการซื้อขายฯ ย้อนหลังดังนี้

ปี 2552 มูลค่าการซื้อขายฯ รวม 224,672 ล้านบาท ส่วนแบ่งการตลาดร้อยละ 2.54

ปี 2553 มูลค่าการซื้อขายฯ รวม 602,686 ล้านบาท ส่วนแบ่งการตลาดร้อยละ 2.15

ปี 2554 มูลค่าการซื้อขายฯ รวม 607,595 ล้านบาท ส่วนแบ่งการตลาดร้อยละ 2.25

ในปี 2554 มีลูกค้ารายย่อยคิดเป็นสัดส่วนร้อยละ 46.00
ลูกค้าสถาบันทั้งในประเทศและต่างประเทศ คิดเป็นสัดส่วนร้อยละ 0.31
และบัญชีเพื่อการลงทุนร้อยละ 53.69 โดยแบ่งประเภทบัญชีของบริษัทฯ พร้อมสถิติย้อนหลัง 3 ปี
ดังนี้

[TABLE]

  (ค.) ภาวะอุตสาหกรรมและการแข่งขันของธุรกิจที่ปรึกษาทางการเงิน

การเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์เอ็มเอไอในปี 2552
ต่อเนื่องมาถึงปี 2554 มีทิศทางที่สอดคล้องกับภาวะการลงทุนในตลาดหลักทรัพย์ โดยในปี 2550 –
2554 มีบริษัทเข้าจดทะเบียน ดังนี้

  ------------------------------------------------------------------------
  บริษัทที่เข้าจดทะเบียนใหม่         2550     2551     2552     2553     2554
  --------------------------- -------- -------- -------- -------- --------
                              จำนวน    จำนวน    จำนวน    จำนวน    จำนวน
                              (บริษัท)   (บริษัท)   (บริษัท)   (บริษัท)   (บริษัท)

  ตลาดหลักทรัพย์แห่งประเทศไทย     7        9        7        4        5
  (SET)                                                           

  ตลาดหลักทรัพย์ใหม่ (MAI)        6        3        11       7        7

  รวม                         13       12       18       11       12
  ------------------------------------------------------------------------

ที่มา : ตลาดหลักทรัพย์แห่งประเทศไทย

  1. กลยุทธ์การแข่งขันในธุรกิจที่ปรึกษาทางการเงิน

ในการให้บริการเป็นที่ปรึกษาทางการเงินจะมีการศึกษาและวิเคราะห์ข้อมูลของลูกค้าเพื่อเสนอบริการในรูปแบบต่าง
ๆ ให้สอดคล้องกับวัตถุประสงค์ และก่อให้เกิดประโยชน์สูงสุดแก่ลูกค้า เช่น การจัดโครงสร้าง
แนะนำเกี่ยวกับแผนระดมทุน หรือการออกตราสารทางการเงินต่าง ๆ
ให้เหมาะกับสภาวะตลาดและความต้องการเงินทุน เป็นต้น
นอกจากนี้ยังมุ่งให้ความรู้แนะนำเกี่ยวกับกฎระเบียบของหน่วยงานที่เกี่ยวข้อง
รวมทั้งการสร้างบริการที่ต่อเนื่องเพื่อรักษาฐานลูกค้าให้มาใช้บริการอีก

  2. ลักษณะลูกค้าในธุรกิจที่ปรึกษาทางการเงิน

ลูกค้าของบริษัทที่ปรึกษาฯ ส่วนใหญ่จะเป็นลูกค้าจากภายนอก ซึ่งสามารถแบ่งได้เป็น 3 กลุ่ม คือ
กลุ่มลูกค้าจากการแสวงหา กลุ่มลูกค้าจากการแนะนำ และกลุ่มลูกค้าที่ติดต่อขอใช้บริการโดยตรง

กลุ่มลูกค้าจากการแสวงหา

บริษัทที่ปรึกษาฯ สามารถแสวงหาลูกค้ากลุ่มนี้ได้จากแหล่งข้อมูลต่าง ๆ เช่น
ทำเนียบบริษัทที่จดทะเบียนกับกระทรวงพาณิชย์ หรือโฆษณาของบริษัทนั้น ๆ

กลุ่มลูกค้าจากการแนะนำ

ลูกค้าจากการแนะนำนั้นสามารถหาได้จากหลายทางเช่น
จากการแนะนำของผู้บริหารของกลุ่มบริษัทหรือจากการแนะนำของลูกค้าในธุรกิจค้าหลักทรัพย์
รวมทั้งการแนะนำจากลูกค้าของฝ่ายวาณิชธนกิจเอง เป็นต้น

กลุ่มลูกค้าที่ติดต่อขอใช้บริการโดยตรง

กลุ่มลูกค้านี้จะรู้จักบริษัทจากชื่อเสียงของกลุ่มบริษัทในด้านต่าง ๆ
ไม่ว่าจะเป็นชื่อเสียงจากธุรกิจหลักทรัพย์ หรือธุรกิจที่ปรึกษาทางการเงิน
หรือการได้รับรู้ถึงบริการต่าง ๆ ของบริษัทผ่านสื่อต่าง ๆ เป็นต้น

3.3 การจัดหาผลิตภัณฑ์หรือบริการ

(ก) แหล่งที่มาของเงินทุน

ตั้งแต่ปี 2547 บริษัทได้เพิ่มทุนจดทะเบียนเป็น 1,065 ล้านบาท โดยหุ้นเพิ่มทุนที่ออกใหม่จำนวน
215 ล้านหุ้นเสนอขายต่อประชาชน และ พนักงานของบริษัทและบริษัทย่อย นอกจากนี้ ในปี 2548
บริษัทได้เพิ่มทุนจดทะเบียนเป็น 1,460 ล้านบาท
เพื่อรองรับการใช้สิทธิของใบสำคัญแสดงสิทธิที่จะออกและเสนอขายแกผู้ถือหุ้นเดิม
กรรมการและพนักงานของบริษัทและบริษัทย่อย สำหรับนโยบายจัดการเงินทุนในอนาคต
บริษัทมีนโยบายการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน
และการที่บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
จึงทำให้สามารถระดมทุนในตลาดหลักทรัพย์ อาทิ การเพิ่มทุนจดทะเบียน
การหาแหล่งเงินทุนผ่านเครื่องมือทางการเงินต่าง ๆ เป็นต้น
อันเป็นแหล่งเงินที่มีต้นทุนต่ำกว่าเมื่อเปรียบเทียบกับการกู้ยืมเงินจากสถาบันการเงินทั่วไป

จากการที่บริษัทได้ขยายธุรกิจค้าทองคำแท่งตั้งแต่เดือน กุมภาพันธ์ 2552 เป็นต้นมา
บริษัทได้รับการสนับสนุนทางการเงินจากจากธนาคาร ในรูปของสินเชื่อประเภท Standby L/C
ทรัสต์รีซีท Packing Credit รวมทั้งการกู้เงินระยะสั้น โดยตั๋วสัญญาใช้เงิน และสินเชื่อ Multi
Purpose Derivatives

นอกจากนี้ในส่วนของบริษัทหลักทรัพย์ฯ ยังมีวงเงินกับสถาบันการเงิน
ประกอบด้วยวงเงินเบิกเงินเกินบัญชี (O/D) วงเงินกู้เรียกคืนเมื่อทวงถาม (Call Loan)
วงเงินผ่านเช็คระหว่างวัน (Effect –not-clear) วงเงินเสริมสภาพคล่องระหว่างวัน
(Intraday Loan) หนังสือค้ำประกัน (L/G) เพื่อเป็นเงินทุนหมุนเวียนในธุรกิจ

(ข) การดำรงอัตราส่วนเงินกองทุนสภาพคล่องสุทธิ

ณ วันที่ 31 ธันวาคม 2549, 2550, 2551, 2552, 2553 และ 2554
อัตราส่วนเงินกองทุนสภาพคล่องสุทธิต่อหนี้สินทั่วไปของบริษัทหลักทรัพย์ฯ คิดเป็นอัตราร้อยละ
577.06 ร้อยละ 100.21 ร้อยละ 467.74 ร้อยละ 156.26 และร้อยละ 72.62 และ 107.84
ตามลำดับ
ซึ่งเพียงพอตามเกณฑ์การดำรงเงินกองทุนสภาพคล่องสุทธิตามที่สำนักงานคณะกรรมการกำกับหลักทรัพย์และตลาดหลักทรัพย์กำหนดไว้ที่อัตราขั้นต่ำร้อยละ
7

บริษัทหลักทรัพย์ฯ
มีนโยบายที่จะดำรงอัตราเงินกองทุนสภาพคล่องสุทธิในอัตราที่สูงกว่าข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
นับตั้งแต่เปิดดำเนินการเป็นต้นมา บริษัท
สามารถดำรงเงินกองทุนขั้นต้นได้เพียงพอตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
ดังนี้

  ------------------------------------------------------------------------------
                           ปี 2549   ปี 2550   ปี 2551   ปี 2552   ปี 2553   ปี 2554
  ------------------------ -------- -------- -------- -------- -------- --------
  NCR (%) ณ วันสิ้นรอบบัญชี     577.06   100.21   467.74   156.26   72.62    107.84

  NCR (%) สูงสุด             999.89   956.17   596.09   693.13   151.04   188.16

  NCR (%) ต่ำสุด             52.37    93.38    95.53    58.29    56.87    55.87

  อัตรา NCR (%) ขั้นต่ำที่       7        7        7        7        7        7
  ก.ล.ต. กำหนด                                                          
  ------------------------------------------------------------------------------